Δεκέμβριος | 2013 | e-τετραδιο\nΑρχείο | Δεκέμβριος, 2013\nΧάτσικο, η ιστορία ενός σκύλου\nΤον Ιανουάριο 1924, ο Χιντεσάμπουρο Ουένο, ένας καθηγητής στο πανεπιστήμιο του Τόκιο, υιοθετεί ένα λευκό κουτάβι Ακίτα ηλικίας δύο περίπου μηνών που είχε γεννηθεί στην πόλη Οντάτε της Ιαπωνίας. Το κουτάβι το ονομάζει Χάτσικο (σημαίνει κυριολεκτικά: ο όγδοος ευοίωνος πρίγκηπας). Ο καθηγητής ζούσε μοναχικά στα περίχωρα του Τόκιο και μεγάλωσε τον Χάτσικο σαν πραγματικό φίλο και σύντροφο. Ήταν πραγματικά αχώριστοι και καθημερινά περπατούσαν μαζί μέχρι τον σιδηροδρομικό σταθμό της Σιμπούγια, όπου ο καθηγητής έπαιρνε το τρένο, για να πάει στο πανεπιστήμιο. Ο Χάτσικο πήγαινε κατόπιν σπίτι αλλά το απόγευμα ξαναγύριζε στον σταθμό, όπου περίμενε την επιστροφή του κυρίου του.\nΤο Μάιο του 1925 ο Χάτσικο συνόδευσε, όπως πάντα, τον καθηγητή στον σταθμό του τρένου και γύρισε σπίτι. Ο καθηγητής όμως δεν εμφανίστηκε ποτέ ξανά στον σταθμό, γιατί κατά τη διάρκεια μιας διάλεξης στο πανεπιστήμιο έπαθε καρδιακή προσβολή και πέθανε. Μετά το θάνατο του αφεντικού του ο Χάτσικο δόθηκε σε άλλα σπίτια, αλλά καθημερινά δραπέτευε επιστρέφοντας στο παλιό του σπίτι. Κάθε βράδυ μάλιστα, την ίδια ώρα που περίμενε τον καθηγητή στον σταθμό, ήτανε εκεί, περιμένοντας να δει τον φίλο του να κατεβαίνει από το τρένο, για να τον συνοδεύσει σπίτι. Αυτό συνεχίστηκε για τα επόμενα δέκα χρόνια.\nΟι τακτικοί του σταθμού, οι οποίοι είχανε δει το σκύλο να περιμένει τον καθηγητή, πρόσεξαν το γεγονός ότι ακόμα και μετά το θάνατο του ήτανε εκεί καθημερινώς την ίδια ώρα. Αυτό τους συγκίνησε και αρκετοί τον φρόντιζαν φέρνοντάς του φαγητό και νερό. Το 1928, ο νέος υπεύθυνος του σταθμού συμπάθησε το σκύλο και του έφτιαξε ακόμη και χώρο σε μια από τις αποθήκες του σταθμού, ώστε να έχει ένα μέρος να κοιμάται. Ο σκύλος εξακολουθούσε να εμφανίζεται στην πλατφόρμα του τρένου, μόνο την ώρα που ερχότανε το τρένο του καθηγητή. Τις υπόλοιπες ώρες περιφερόταν στον σταθμό, ξεκουραζόταν στην αποθήκη, ή επέστρεφε στο παλιό του σπίτι που ανήκε πλέον σε άλλον.\nΈνας από τους πρώην φοιτητές του καθηγητή Ουένο, ο οποίος ήταν ειδικός στους σκύλους Ακίτα, παρατήρησε πως ο Χάτσικο περίμενε στον σταθμό κοιτάζοντας τα τρένα, μέχρι να βγει και ο τελευταίος επιβάτης, και, ρωτώντας τους περαστικούς και τους θαμώνες του σταθμού οι οποίοι τον ταϊζαν, έμαθε για τον λόγο της αναμονής του. Λίγο καιρό μετά, δημοσίευσε μια εργασία για τα Ακίτα, τη μεγαλύτερη από τις επτά ιαπωνικές φυλές τύπου Σπίτζ, η οποία αριθμούσε τότε μόνο τριάντα καθαρόαιμα σκυλιά: ένα από αυτά ήταν και ο Χάτσικο. Ο μαθητής αυτός ερχόταν συχνά στον σταθμό για να δει το Χάτσικο και έγραψε πολυάριθμα άρθρα σε τοπικές εφημερίδες, εξυμνώντας την αφοσίωση του λευκού Ακίτα. Το 1932, ένα από αυτά τα άρθρα δημοσιεύτηκε στη μεγαλύτερη εφημερίδα του Τόκυο και η ιστορία του Χατσίκο έγινε γνωστή σε όλη την χώρα, αγγίζοντας τις καρδιές πολλών ανθρώπων. O Χάτσικο γίνεται σύντομα διάσημος. Οι Ιάπωνες εντυπωσιάστηκαν, ενώ γονείς και δάσκαλοι άρχισαν να χρησιμοποιούν το Χάτσικο ως παράδειγμα ύψιστης αφοσίωσης και πίστης στην οικογένεια.\nΤελικά, ο Χάτσικο χαρακτηρίστηκε ζωντανός θρύλος και ένας διάσημος γλύπτης φιλοτέχνησε τον Απρίλιο του 1934 ένα μπρούτζινο άγαλμα που τον απεικονίζει καθιστό, να περιμένει το αφεντικό του. Το άγαλμα αυτό τοποθετήθηκε σε μια έξοδο του σταθμού της Σιμπούγια, ενώ στα αποκαλυπτήρια ήταν παρών και ο ίδιος ο Χάτσικο.\nΣτις 8 Μαρτίου 1935, περαστικοί βρήκαν το Χάτσικο πεθαμένο σε ένα δρομάκι κοντά στον σταθμό της Σιμπούγια. Όταν το νέο του θανάτου του έγινε γνωστό, ο σταθμός και το άγαλμά του κυριολεκτικά κατακλύστηκαν από κόσμο και λουλούδια. Στο μεταξύ, το άγαλμα του 1934 καταστράφηκε κατά το Β΄ Παγκόσμιο πόλεμο και το 1948 ζητήθηκε από το γιο του γλύπτη που έφτιαξε το πρώτο άγαλμα (ο οποίος είχε πια πεθάνει) να το ξαναφτιάξει.\nΤο άγαλμα του Χάτσικο\nΣήμερα, στο ακριβές σημείο όπου ο Χάτσικο περίμενε τον κύριό του έχουν τοποθετηθεί τέσσερις μπρούτζινες πατούσες σκύλου και ένα κείμενο στα ιαπωνικά που αναφέρεται στην αφοσίωσή του. Η είσοδος του σταθμού της Σιμπούγια όπου βρίσκεται το άγαλμά του ονομάζεται Χάτσικο-γκούτσι («η είσοδος του Χάτσικο») και αποτελεί δημοφιλές σημείο συνάντησης για εκατομμύρια Ιάπωνες.\nΈνα όμοιο μπρούτζινο άγαλμα τοποθετήθηκε και στο Οντάτε, γενέτειρα του Χάτσικο, αλλά και στην είσοδο του μουσείου Ακίτα της περιοχής.\nΑπό τότε, ο πιστός Χάτσικο αποτελεί εθνικό σύμβολο αφοσίωσης για το ιαπωνικό έθνος. Κάθε χρόνο στις 8 Απριλίου πραγματοποιείται μια σεμνή τελετή στο σταθμό της Σιμπούγια και εκατοντάδες Ιάπωνες έρχονται για να τιμήσουν τη μνήμη του και τη θρυλική αφοσίωση που έδειξε σε όλη του τη ζωή.\nΠαράλληλα, η ιστορία του έγινε η αιτία της αναθέρμανσης του ενδιαφέροντος των Ιαπώνων για τους σκύλους Ακίτα, τους οποίους περιγράφουν ως «θαρραλέους σαν σαμουράι αλλά συνάμα τρυφερούς σαν γατάκια, με μεταξένια καρδιά αλλά και αλύγιστους σαν ατσάλι».\nΣήμερα τα όργανα του Χάτσικο διατηρούνται στη φορμόλη στο ερευνητικό κέντρο του Πανεπιστημίου του Τόκιο και ο ίδιος βρίσκεται βαλσαμωμένος στο Μουσείο Φυσικών επιστημών στο Τόκυο.\nΟ Χάτσικο βαλσαμωμένος σήμερα στο μουσείο\nΣκηνή από την ταινία με το Ρίτσαρντ Γκιρ\nΗ ιστορία του Χάτσικο μεταφέρθηκε στον κινηματογράφο το 2009 με τον τίτλο Hachiko: A Dog’s Story (Χάτσικο: Η ιστορία ενός σκύλου) στην οποία, εκτός από τον «Χάτσικο» πρωταγωνιστεί ο Ρίτσαρτν Γκιρ στο ρόλο του καθηγητή. Η ταινία όμως δεν καταγράφει πιστά την ιστορία του Χάτσικο στην Ιαπωνία αλλά εκτυλίσσεται στις ΗΠΑ στη σημερινή εποχή. Ταινία με θέμα την ιστορία του Χάτσικο γυρίστηκε για πρώτη φορά στην Ιαπωνία το 1987 με τίτλο «Ηachiko Monogatori»\nΚαι μια γεύση από την ταινία…..\nKατηγορίες Λογοτεχνία α' Γυμνασίου\nΗ εκτόξευση του υγρού πυρός σε σχέδιο του Χρήστου Γιαννόπουλου\nΤο υγρό πυρ ήταν ένα εμπρηστικό όπλο και, παράλληλα, μεγάλο κρατικό μυστικό της Βυζαντινής Αυτοκρατορίας. Οι Λατίνοι το ονόμαζαν ignis graecus, ενώ πλέον στο δυτικό κόσμο χρησιμοποιείται ο όρος Greek fire. Εφευρέθηκε γύρω στα 672 μ.Χ. από το μηχανικό Καλλίνικο, που είχε φτάσει στην Κωνσταντινούπολη από την Ηλιόπολη της Συρίας. Σύμφωνα, όμως, με μια εξαιρετικά δημοφιλή παράδοση, το μυστικό της σύνθεσης του υγρού πυρός το έλαβε ο ίδιος ο Μέγας Κωνσταντίνος από έναν άγγελο. Χρησιμοποιήθηκε για πρώτη φορά την ίδια χρονιά κατά του αραβικού στόλου που ήρθε εναντίον της ίδιας της Κωνσταντινούπολης. Το υγρό πυρ κατέκαψε τα εχθρικά πλοία και απέτρεψε τον αραβικό κίνδυνο. Τα ίδια αποτελέσματα είχε και στη δεύτερη αραβική επίθεση το 717 εναντίον της Βασιλεύουσας. Έκτοτε χρησιμοποιήθηκε και σε ναυμαχίες με τους Άραβες, στις συγκρούσεις εναντίον στασιαστών (π.χ. του Θωμά του Σλάβου το 821–823), αλλά και για να αποτραπούν οι επιθέσεις των Ρως εναντίον της Αυτοκρατορίας. Το υγρό πυρ συνέχισε να αναφέρεται στις πηγές έως και τον 12ο αιώνα Από το σημείο όμως αυτό και μετά, μάλλον εγκαταλείφθηκε, είτε επειδή χάθηκε το μυστικό της σύστασής του, είτε –πιθανότερα – επειδή το Βυζάντιο είχε χάσει την επαφή του με τις περιοχές (τον Καύκασο και τις ανατολικές ακτές του Εύξεινου) από τις οποίες αντλούσε τις πρώτες ύλες για την παρασκευή του.\nΠαραγωγή και χρήση: Τα συστατικά, η διαδικασία παραγωγής αλλά και εξαπόλυσης του υγρού πυρός ήταν άκρως απόρρητα μυστικά. Η μυστικότητα που το περιέβαλλε ήταν τόση, που η σύνθεση του υγρού πυρός χάθηκε, και από τότε αποτελεί αντικείμενο διαφόρων εικασιών. Μάλλον επρόκειτο για ένα ολοκληρωμένο οπλικό σύστημα αποτελούμενο από διάφορα επιμέρους κομμάτια. Πέρα από την εμπρηστική ουσία, χρειαζόταν μια συσκευή που θέρμαινε και έθετε σε πίεση την ουσία, αλλά και ένας σίφωνας (σωλήνας) που την εξαπέλυε. Το στόμιο του σίφωνα, που τοποθετούταν στην πλώρη ή στην πρύμνη του καραβιού, είχε συνήθως τη μορφή λιονταριού ή αγριογούρουνου. Οι χειριστές του συστήματος ονομάζονταν σιφωνάριοι και λάμβαναν ειδική εκπαίδευση πιθανόν ενός μόνο εξαρτήματος και όχι ολόκληρου του συστήματος, ώστε, αν κάποιος έπεφτε στα χέρια του εχθρού, να μη διαρρεύσει το μυστικό.\nΈνα σχέδιο που απεικονίζει στο σύνολό του το οπλικό σύστημα εκτόξευσης του υγρού πυρός\nΣήμερα, πληροφορίες αρκετές για το υγρό πυρ δεν υπάρχουν. Υποθέτουμε, βέβαια, αν λάβουμε υπόψη και το όνομα, ότι λογικά επρόκειτο για υγρό και όχι ένα είδος βλήματος. Το μόνο που γνωρίζουμε σίγουρα από μαρτυρίες είναι ότι η ουσία αυτή, ακόμη κι αν έπεφτε στο νερό, συνέχιζε να καίει. Μάλιστα η εκτόξευσή της συνοδευόταν από ένα πολύ ισχυρό θόρυβο και καπνό. Οι βυζαντινοί συνήθιζαν να το εκτοξεύουν από καταπέλτες, κυρίως όμως από πεπιεσμένους σίφωνες. Χρησιμοποιούσαν, επίσης, κεραμικά δοχεία και βομβίδες γεμισμένες με υγρό πυρ, τους «χειροσίφωνες».\nΧειροβομβίδες τις οποίες γέμιζαν με υγρό πυρ (10ος-12ος αι.)\nΗ σύστασή του δεν είναι γνωστή, καθώς από την πρώτη στιγμή περιβαλλόταν με άκρα μυστικότητα. Σήμερα έχουν διατυπωθεί διάφορες θεωρίες για τη σύστασή του: Σύμφωνα με μια πρώτη θεωρία, η οποία έχει εγκαταλειφθεί, βασικό συστατικό του ήταν το νιτρικό κάλιο, δηλαδή το υγρό πυρ ήταν μια πρώιμη μορφή πυρίτιδας. Η θεωρία αυτή βασίστηκε στο θόρυβο που συνόδευε την εκτόξευσή του. Σύμφωνα με άλλες θεωρίες, οι οποίες κι αυτές μάλλον δεν ευσταθούν, το υγρό πυρ βασιζόταν σ’ ένα μίγμα με βάση την άσβεστο ή το φωσφορούχο ασβέστιο, αν λάβουμε υπόψη ότι δεν έσβηνε στο νερό. Σήμερα, η επικρατέστερη θεωρία είναι αυτή σύμφωνα με την οποία το υγρό πυρ είχε ως κύριο συστατικό το πετρέλαιο, στο οποίο άλλωστε οι Βυζαντινοί είχαν πρόσβαση από τις φυσικές του πηγές στη Μέση Ανατολή ή στις ανατολικές ακτές του Πόντου. Πιθανότατα μάλιστα πρόσθεταν και διάφορες ρητίνες, προκειμένου ν’ αυξήσουν και τη διάρκεια και την ένταση της καύσης. Το βέβαιο, πάντως, είναι ότι το υγρό πυρ μπορούσε να σβήσει με άμμο ή με ξύδι.\nΑπεικόνιση χρήσης του υγρού πυρός στο χειρόγραφο Σκυλίτζη, που βρίσκεται σήμερα στη Μαδρίτη\nΣτον ακόλουθο σύνδεσμο θα δείτε μια προσπάθεια αναπαράστασης της παραγωγής και της εκτόξευσης του «υγρού πυρός»:


Μικροί πρωταθλητές με σωστή διατροφή! - ONLINE HEALTH\nΜικροί πρωταθλητές με σωστή διατροφή!\nΟι μικροί μας ήρωες με το απαιτητικό τους πρόγραμμα, χρειάζονται μία ισορροπημένη διατροφή για να συνεχίσουν να κάνουν όσα αγαπάνε. Από μικρή ηλικία, πρέπει να …\nΟι μικροί μας ήρωες με το απαιτητικό τους πρόγραμμα, χρειάζονται μία ισορροπημένη διατροφή για να συνεχίσουν να κάνουν όσα αγαπάνε.\nΑπό μικρή ηλικία, πρέπει να τους γαλουχήσουμε όχι μόνο με τις σωστές αξίες, αλλά και με σωστές συνήθειες! Υπ’αριθμόν ένα αγαπημένη συνήθεια μικρών και μεγάλων, είναι το πρωινό. Ένα «πλήρες» γεύμα με τρόφιμα από την ομάδα το αμύλου, της πρωτείνης και φρέσκα φρούτα, θα του δώσει την απαιτούμενη ενέργεια, για ένα σωστό ξεκίνημα. Δημητριακά ολικής αλέσεως με μέλι και γιαούρτι ή τοστ με τυρί και γαλοπούλα, αποτελούν δύο εξαιρετικά ισορροπημένες επιλογές.\nΤο μεσημεριανό, αποτελεί ένα γεύμα εξίσου σημαντικό και πρέπει να είναι το ίδιο «πλήρες». Ο κανόνας είναι ένας : «Σπιτικό και φρεσκομαγειρεμένο φαγήτο» . Φασολάκια, παστίτσιο, σνίτσελ φούρνου και πολλά άλλα φαγητά, μπορούν να τους δώσουν τα απαραίτητα θρεπτικά συστατικά και την καθημερινή ποικιλία στο μεσημεριανό τους γεύμα.\nΕπειδή, όμως απαιτείται σωστή κατανομή των γευμάτων μέσα στην μέρα, τα σνακ δεν θα πρέπει να παραλείπονται. Μπάρες δημητριακών, σπιτικές πίτες, φρέσκα φρούτα, κουλούρι με σουσάμι, είναι κάποιες από τις εύκολες και θρεπτικές λύσεις τόσο για το δεκατιανό, όσο και για το απογευματινό σνακ.\nΌσο φορτωμένο και αν είναι το πρόγραμμά τους, η σωστή διατροφή είναι το «καύσιμο» για να συνεχίσουν!


21-11-2019 - 10:06πμ\nΥπό παραίτηση ο δήμαρχος Σάμου\nΣε πρόβλημα για δυνατούς λύτες μετατρέπεται για την κυβέρνηση το προσφυγικό αφού καλείται να διαχειριστεί τις αντιδράσεις των κατοίκων σε νησιά και ενδοχώρα ενώ την ίδια ώρα πρέπει να αντιμετωπίσει τις ροές.\nΟι χθεσινές κυβερνητικές ανακοινώσεις για τη δημιουργία κλειστών κέντρων στα νησιά, κάθε άλλο παρά ηρέμησαν τα πνεύματα. Ήδη στη Σάμο, τόσο ο δήμαρχος, Γιώργος Στάντζος όσο και οι δημοτικοί σύμβουλοι αναμένεται να παραιτηθούν, με τον δήμαρχο να αναμένεται να στείλει στον πρωθυπουργό σχετική επιστολή παραίτησης.\n«Θέτω την παραίτησή μου αν δεν παρθεί πίσω η απόφαση μετατροπής ενός νησιού σε ανοιχτή φυλακή. Σταθείτε δίπλα μου. Ο κόσμος με έβγαλε δήμαρχο και θα με ρίξει το σύστημα. Νοιώθω περήφανος που επί 2 ½ μήνες υπηρέτησα ως δήμαρχος» ανέφερε ο κ. Στάντζος κατά τη διάρκεια του έκτακτου δημοτικού συμβουλίου.\nΤην ίδια ώρα, ο Πρωθυπουργός από την Κροατία όπου βρίσκεται δήλωνε ότι η κατάσταση με το προσφυγικό στην Ελλάδα έχει φτάσει στα όριά της.\n«Αυτή τη στιγμή δεχόμαστε 500 πρόσφυγες και μετανάστες σε ημερήσια βάση. Οι συνθήκες στα νησιά είναι πάρα πολύ δύσκολες» είπε χαρακτηριστικά.\n«Για εμένα η βασική προτεραιότητα της νέας Ευρωπαϊκής Επιτροπής πρέπει να είναι η δουλειά που απαιτείται να γίνει στον τομέα της νέας ενιαίας πολιτικής ασύλου, που θα αντικαταστήσει το Δουβλίνο», πρόσθεσε ο Κυριάκος Μητσοτάκης.\nΤην ίδια ώρα, εβδομήντα τρία άτομα συνελήφθησαν, την Τετάρτη (20/11) κατά τη διάρκεια επιχείρησης της αστυνομίας σε διάφορα σημεία της Θεσσαλονίκης καθώς δεν διέθεταν τα απαραίτητα έγγραφα για τη νόμιμη παραμονή τους στην ελληνική επικράτεια.\nΗ επιχειρησιακή δράση υπηρεσιών της Γενικής Αστυνομικής Διεύθυνσης Θεσσαλονίκης διήρκεσε από τις 08:30 έως τις 14:30 και αναπτύχθηκε στην ευρύτερη περιοχή των Διαβατών, της Διαλογής και γύρω από το Νέο Σιδηροδρομικό Σταθμό. Οι συλλήφθέντες οδηγήθηκαν σε Τμήματα Διαχείρισης Μετανάστευσης.


Xiaomi Mi 8 Lite: το «μικρό» Mi 8 με 6GB+128GB στα 188! [coupon] - GizChina Greece\nΤο Xiaomi Mi 8 Lite 6GB+128GB το εντοπίσαμε με το κουπόνι: BGXM8L6 στα 188€ από το Banggoodt– με Priority Direct Mail για να μην έχετε τελωνείο. Αφαιρέστε το Shipping Guarantee για να δείτε την τιμή.\nΔιαβάστε επίσης: Xiaomi: τα «Loki» και «Thor» θα είναι μέρος της σειράς MIX 5\nNext post Redmi Note 7: η Global έκδοση διαθέσιμη στα 141€!! [Deal Alert!]\nPrevious post Honor 20 Pro: δείτε το live σε hand-on, ώρες πριν την ανακοίνωση


in Προσωπική Ανάπτυξη on 16 Μαρτίου 2020 8 Μαΐου 2020 with 1 Comment Share Facebook Twitter Pinterest Email\nΝιώθεις ότι δεν έχε αρκετό χρόνο για τον εαυτό σου; Ότι δεν προλαβαίνεις να φροντίσεις τον εαυτό σου, γιατί είσαι συνεχώς στο τρέξιμο;\nΉ ότι δεν προλαβαίνεις να κάνεις αρκετά πράγματα μέσα στην ημέρα σου;\nΕίσαι συνεχώς “στο τρέξιμο” και παραμελείς τον εαυτό σου;\nΟι περισσότεροι ζούμε σε πολύ γρήγορους ρυθμούς. Για να μπορέσουμε να είμαστε αποδοτικοί σε όλα αυτά που κάνουμε, χρειάζεται να μπορούμε να προσαρμοζόμαστε γρήγορα και να έχουμε τις απαιτούμενες αντοχές – σωματικά και νοητικά\nΑν λοιπόν δυσκολεύεσαι να φροντίσεις τον εαυτό σου, εξαιτίας των γρήγορων ρυθμών που έχεις στην καθημερινότητά σου, μπορείς να ακολουθήσεις αυτές τις 5 ιδέες για να φροντίζεις τον εαυτό σου, όταν είσαι συνεχώς στο τρέξιμο.\nΕν μέσω κρίσεων, είναι ακόμα πιο σημαντικό\nΔεν ξέρω πότε διαβάζεις αυτές τις γραμμές, αλλά τώρα, αυτές τις ημέρες – Μάρτιος του 2020, υπάρχει μία παγκόσμια ανησυχία και επιφυλακή, λόγω ενός ιού (σαν ταινία επιστημονικής φαντασίας ακούγεται). Έχουν ανασταλεί όλες οι συνεδριακές δραστηριότητες, έχουν ακυρωθεί αγώνες, δημόσιες συγκεντρώσεις, έχουν κλείσει σχολεία, γυμναστήρια και βιβλιοθήκες. Γενικά υπάρχει μία πολύ μεγάλη ανησυχία στον κόσμο.Ο λεγόμενος Κορονοϊός (COVID – 19), ο οποίος είναι ένας εξαιρετικά μεταδοτικός ιός, όχι ιδιαίτερα επικίνδυνος, αλλά λόγω της μεταδοτικότητάς του, έχει δημιουργήσει αυτή την επιφυλακή.\nΚυκλοφορούν πολλά βίντεο και άρθρα σχετικά με το πώς να προστατευτείς. Εγώ θα σου δώσω 5 ιδέες, για το πώς να φροντίζεις τον εαυτό σου όταν είσαι συνεχώς στο τρέξιμο. Φροντίζοντας τον εαυτό σου, πρακτικά προστατεύεσαι από ιούς και αρρώστιες (στο μέτρο του δυνατού).\nΑν λοιπόν, παραμελείς την φροντίδα του εαυτού σου, επειδή είσαι στο τρέξιμο όλη μέρα και όλη την εβδομάδα, οι 5 αυτές ιδέες θα σου φανούν ιδιαίτερα χρήσιμες.\nΝούμερο 1: Φάε ισορροπημένα γεύματα\nΗ πρώτη πρώτη ιδέα, είναι να τρως υγιεινές τροφές. Δυστυχώς, είναι γεγονός ότι το φαγητό που είναι πιο πρακτικό – πιο βολικό, είναι συνήθως το λιγότερο υγιεινό.\nΤο καλύτερο που μπορείς να κάνεις για να φροντίσεις τον εαυτό σου, είναι να μην ενδώσεις σ’ αυτή τη συνήθεια.\nΤουλάχιστον μία φορά την ημέρα, αφιέρωσε λίγο χρόνο για να ετοιμάσεις ένα υγιεινό γεύμα. Εναλλακτικά πήγαινε σε εστιατόρια που σερβίρουν υγιεινές επιλογές γευμάτων.\nΠιες πολύ νερό και έχε κοντά σου υγιεινά σνακ όπως φρούτα, ξηρούς καρπούς, λαχανικά και δημητριακά.\nΤο να έχεις υγιεινά και καλής ποιότητας γεύματα όταν είσαι στο “τρέξιμο”, είναι πάντα κάτι χρήσιμο. Σου δίνει ενέργεια, υγεία και αντί το σώμα σου να παίρνει το αίμα από τον εγκέφαλο για να χωνέψει ένα “βαρύ” και ανθυγιεινό γεύμα, χρησιμοποιεί το υγιεινό αυτό γεύμα, ως καύσιμο για να υποστηρίξει τον δραστήριο τρόπο ζωής σου.\nΤο επόμενο είναι να έχεις επαρκή ύπνο. Οι άνθρωποι που είναι υπερβολικά πολυάσχολοι, συνήθως το πρώτο που θυσιάζουν είναι ο ύπνος.\nΧωρίς αρκετό ύπνο, όχι μόνο δεν θα μπορέσεις να φροντίσεις τον εαυτό σου, αλλά θα είσαι λιγότερο παραγωγικός και θα είναι πιο πιθανόν να εξαντληθείς – να καείς.\nΣύμφωνα με τον Παγκόσμιο Οργανισμό Υγείας, ο προτεινόμενος χρόνος ύπνου για τους ενήλικες, είναι 7 με 8 ώρες κάθε βράδυ. Αν κοιμάσαι μεταξύ 6-9 ώρες, αναλόγως την περίπτωση, θα έχεις επαρκή ύπνο.\nΕπίσης, είναι χρήσιμο να έχεις συγκεκριμένο πρόγραμμα ύπνου – μία συγκεκριμένη ρουτίνα ύπνου.\nΆκου το σώμα σου και δώστου τη δυνατότητα να κάνει επανεκκίνηση.\nΝούμερο 3: Βρες τι είναι αυτό που σε χαλαρώνει\nΤο να μάθεις να αντιμετωπίζεις το άγχος με έναν υγιή τρόπο, μπορεί να σε ανακουφίσει από τα άγχη της καθημερινότητας.\nΤο άγχος και το να είσαι “στο τρέξιμο”, συνήθως πηγαίνουν χέρι-χέρι.\nΑυτό το κάνει σημαντικό για όσους ζουν σε γρήγορους ρυθμούς, να μάθουν πώς να αντιμετωπίζουν το άγχος με τρόπο αποτελεσματικό και υγιή.\nΤο πώς επιλέγεις τελικά να αντιμετωπίσεις το άγχος είναι μία προσωπική επιλογή, αλλά υπάρχουν κάποιες μέθοδοι, που είναι πιο αποτελεσματικές από κάποιες άλλες.\nΜία μέθοδος που βοηθάει\nΟ διαλογισμός σού επιτρέπει να καθαρίσεις το μυαλό σου και να χαλαρώσεις, λειτουργώντας ως ένας τρόπος να κάνεις μία επανεκκίνηση σε οτιδήποτε μπορεί να σε άγχωνε όλη μέρα.\nΜία άλλη μέθοδος είναι η γιόγκα. Η γιόγκα συνδυάζει τον διαλογισμό, τις αναπνοές και τη σωματική δραστηριότητα και μία άλλη μέθοδος, είναι το τρέξιμο. 20-30 λεπτά στη φύση, για ένα χαλαρό (ή και έντονο) τρέξιμο, βοηθάει να καθαρίσει το μυαλό από στρεσογόνες σκέψεις. Αυτό είναι μία πολύ καλή νοητική επανεκκίνηση.\nΟποιαδήποτε μέθοδο ανακούφισης από το άγχος και αν αποφασίσεις ότι σου ταιριάζει καλύτερα, είναι σημαντικό να έχεις στη ζωή σου μία υγιή διέξοδο ανακούφισης από το άγχος.\nΝούμερο 4: Αφιέρωσε χρόνο με την οικογένειά σου και τους φίλους σου\nΓια τη δική σου ευημερία όμως, όπως και για το καλό των ανθρώπων για τους οποίους νοιάζεσαι, είναι απαραίτητο να περνάς χρόνο μαζί τους.\nΑυτό μπορεί να είναι το να τρώτε πρωινό ή δείπνο μαζί ή ίσως το να μην εργάζεσαι ένα Σάββατο και να βγεις με τους φίλους σου.\nΒεβαιώσου λοιπόν, ότι θα βρεις τρόπο να το βάζεις συνεχώς στο πρόγραμμά σου. Ό,τι και αν συμαίνει αυτό για εσένα.\nΝούμερο 5: Δώσε στον εαυτό σου ένα διάλειμμα\nΒάλε οπωσδήποτε στο πρόγραμμά σου λίγο χρόνο για τον εαυτό σου. Όσο σημαντικό και αν είναι το να περνάς χρόνο με την οικογένειά σου και τους φίλους σου, τόσο σημαντικό είναι να περνάς και λίγο χρόνο μόνος σου.\nΑυτό δεν συμπεριλαμβάνει το χρόνο που είσαι μόνοι σου στην εργασία σου. Περισσότερο έχει να κάνει με τον χρόνο που αφιερώνεις μόνος σου για να χαλαρώσεις ή να απολαύσεις μία δραστηριότητα με τον εαυτό σου.\nΊσως να θέλεις να αφιερώσεις λίγο χρόνο να διαβάσεις, να γράψεις στο ημερολόγιό σου, να κάνεις ένα καυτό μπάνιο, να βγεις για έναν περίπατο ή οτιδήποτε άλλο.\nΌλοι χρειάζονται λίγο χρόνο για τον εαυτό τους μία στο τόσο, αν θέλουν να διατηρήσουν την πνευματική τους υγεία. Και συνήθως, αυτοί που έχουν πολύ φορτωμένο πρόγραμμα, έχουν πολύ λίγο χρόνο μόνοι τους.\nΌπως και με τις άλλες από αυτές τις 5 ιδέες, όταν λέω να αφιερώσεις χρόνο με τον εαυτό σου, δεν σημαίνει ότι θα πρέπει να θυσιάσεις πολλές ώρες κάθε μέρα.\nΑκόμα και 20-30 λεπτά πριν ξαπλώσεις το βράδυ ή νωρίς το πρωί, μπορούν να κάνουν τεράστια διαφορά στην ευημερία σου.\nΤο να έχεις έναν ισορροπημένο τρόπο ζωής, είναι απαραίτητο για την επιτυχία σε όλες τις πτυχές της ζωής σου. Είτε είναι η εργασιακή σου ζωή, είτε η προσωπική σου ζωή.\nΤο να φροντίσεις την υγεία σου, θα ελαχιστοποιήσει το φόβο και την ένταση σε σχέση με την εργασιακή σου ζωή.\nΚαι έχοντας μία πιο υγιή νοοτροπία, με λιγότερο φόβο και άγχος, θα μπορέσεις να θωρακίσεις τον εαυτό σου από οποιονδήποτε ιό απειλεί το σώμα και το πνεύμα σου.\nΕΣΥ προσωπικά τι κάνεις για να φροντίσεις τον εαυτό σου, όταν είσαι συνεχώς “στο τρέξιμο”. Μοιράσου το στα σχόλια.\nΝιώθεις ότι δεν έχεις αρκετό χρόνο για τον εαυτό σου ή ότι παρότι τρέχεις όλη μέρα; Δεν προλαβαίνεις να κάνεις αυτά που είναι σημαντικά για εσένα; Αν ναι, τότε δες την εκπαίδευση που είχα κάνει, στην οποία μοιράζομαι 21 ιδέες για να την αποτελεσματική διαχείριση του χρόνου σας.\nΑν το βρήκες χρήσιμο το μάθημα, άφησε ένα σχόλιο. Επίσης θα το εκτιμούσα ιδιαίτερα αν το μοιραζόσουν με άτομα που πιστεύεις ότι θα τους βοηθούσε.\n← Συμπλήρωσε την πρόταση: “Τα πολλά χρήματα, φέρνουν πολλά…”\n[Βίντεο] Πώς να έχεις τον έλεγχο της συζήτησης. Τα τρία είδη ερωτήσεων →\n“Αποστολή στην Αρκτική” – Μία συζήτηση με τον Θωμά Παναγιωτόπουλο\nΑΝΤΙΓΟΝΗ 8 Μαΐου 2020 at 12:48\nΕγώ έχω σαν συνήθεια μόλις ξυπνήσω το πρωί πριν σηκωθώ από το κρεβάτι για 15-20 λεπτά να διαβάσω το βιβλίο μου και μετά να ξεκινήσω την ημέρα μου. Το τηρώ ευλαβικά κάθε μέρα.


Δήμος Πειραιά : Θέματα Δημοτικού Συμβουλίου 20/3/2017 | PireasPiraeus . the web\nΑρχική ΝΕΑ ΤΟΥ ΠΕΙΡΑΙΑ Δήμος Πειραιά : Θέματα Δημοτικού Συμβουλίου 20/3/2017\nΔήμος Πειραιά : Θέματα Δημοτικού Συμβουλίου 20/3/2017\nΑύριο Δευτέρα 20-3-2017 και ώρα 17:00 στο Δημαρχείο (Πλατεία Κοραή) στην αίθουσα συνεδριάσεων του Δημοτικού Συμβουλίου, για συζήτηση και λήψη αποφάσεων , θα λάβει χώρα το 7ο για φέτος Δημοτικό Συμβούλιο του Δήμου μας με τα παρακάτω 53 θέματα ημερησίας διαταξης.\nΘΕΜΑ 1ο: «Αποδοχή όρων για τη λήψη τοκοχρεολυτικού δανείου αναχρηματοδότησης των ήδη συναφθέντων δανείων του Δήμου Πειραιά Ν. Αττικής με το Τ.Π και Δανείων, σύμφωνα με τις διατάξεις των παρ. 1 & 2 του άρθρου 81 του Ν.4316/2014, όπως συμπληρώθηκε με την παρ. 2 του άρθρου 73 του Ν. 4445/2016 και ισχύει».\nΘΕΜΑ 2ο: «Τροποποίηση τεχνικού προγράμματοςτου Δήμου έτους 2017».\nΘΕΜΑ 3ο: «Μερική αναμόρφωση του προϋπολογισμού του Δήμου οικονομικού έτους 2017».\nΘΕΜΑ 4ο: «Αντικατάσταση του μέλους του Διοικητικού Συμβουλίου του ΝΠΙΔ Κοινωφελής Δημοτική Επιχείρηση Πειραιά (ΚΟΔΕΠ) κ. Καλογερόγιαννη Αντωνίου μετά την παραίτησή του από το αξίωμα του Δημοτικού Συμβούλου».\nΘΕΜΑ 5ο: «Ορισμός τακτικών και αναπληρωματικών μελών για τη συγκρότηση των δύο Επιτροπών Συμβιβαστικής Επίλυσης Φορολογικών Διαφορών και Αμφισβητήσεων για το έτος 2017».\nΘΕΜΑ 6ο: «Μείωση μισθώματος, της μισθώτριας ΚΑΛΟΥΔΗ ΠΑΝΑΓΙΩΤΑΣ Ε.Ε., κατά 20% για ένα έτος, για το δημοτικό κατάστημα αριθμ. 13/2 ισόγειο βιβλιοπωλείο, που βρίσκεται επί της οδού Φίλωνος 31».\nΘΕΜΑ 7ο: «Μείωση μισθωμάτων των μισθωτών Δημοτικών καταστημάτων του Δήμου μας: α) ΧΑΛΚΙΟΠΟΥΛΟΥ ΔΗΜΗΤΡΙΟΥ και β) ΚΡΙΘΑΡΙΩΤΗ ΔΗΜΗΤΡΙΟΥ Α.Ε. με διακριτικό τίτλο “BENEFIT”, κατά 20% για ένα έτος».\nΘΕΜΑ 8ο: «Έγκριση οικονομικού απολογισμού έτους 2015 της Σχολικής Επιτροπής Σχολικών Μονάδων Πρωτοβάθμιας Εκπαίδευσης».\nΘΕΜΑ 9ο: «Σύναψη σύμβασης μίσθωσης έργου με δύο (2) ΠΕ Ιατρούς για ένα (1) έτος, για παροχή ιατρικών υπηρεσιών στους δημότες μέσω της λειτουργίας των Δημοτικών Πολυιατρείων».\nΘΕΜΑ 10ο: «Έγκριση πρόσληψης τριάντα (30) ατόμων της ειδικότητας ΥΕ Βοηθητικού Προσωπικού Πρασίνου και πέντε (5) ατόμων της ειδικότητας ΔΕ Κηπουρών με σχέση εργασίας Ιδιωτικού Δικαίου Ορισμένου Χρόνου δίμηνης διάρκειας, για την αντιμετώπιση κατεπειγουσών εποχικών αναγκών της Διεύθυνσης Περιβάλλοντος και Πρασίνου».\nΘΕΜΑ 11ο: «Έγκριση πρόσληψης ενενήντα τεσσάρων (94) συνολικά ατόμων με σύμβαση εργασίας Ιδιωτικού Δικαίου ορισμένου χρόνου (διάρκειας έντεκα μηνών), για την αντιμετώπιση εποχικών αναγκών των Βρεφονηπιακών Σταθμών του Δήμου μας».\nΘΕΜΑ 12ο: «Σύσταση τριών (3) προσωποπαγών θέσεων Ιδιωτικού Δικαίου Αορίστου Χρόνου, ειδικότητας YΕ Εργατών Καθαριότητας, σύμφωνα με τη με αριθμό 213/2016 αμετάκλητη απόφαση του Μονομελούς Πρωτοδικείου Πειραιώς».\nΘΕΜΑ 13ο: «Σύσταση μίας (1) προσωποπαγούς θέσης Ιδιωτικού Δικαίου Αορίστου Χρόνου ειδικότητας YΕ Εργατών Καθαριότητας, σύμφωνα με τη με αριθμό 212/2016 αμετάκλητη απόφαση του Μονομελούς Πρωτοδικείου Πειραιώς».\nΘΕΜΑ 14ο: «Άσκηση υποψηφίων δικηγόρων στο Δήμο Πειραιά».\nΘΕΜΑ 15ο: «Έγκριση ποσού 1.117,14 €, για αμοιβή της φοιτήτριας του Τμήματος Προσχολικής Αγωγής της Σχολής Επαγγελμάτων Υγείας και Πρόνοιας του Τ.Ε.Ι. Αθήνας, ΠΑΝΑΓΟΠΟΥΛΟΥ ΣΤΥΛΙΑΝΗΣ του ΝΙΚΟΛΑΟΥ, προκειμένου να πραγματοποιήσει στο Δήμο μας την πρακτική της άσκηση διάρκειας έξι (6) μηνών».\nΘΕΜΑ 16ο: «Παράταση του συμβατικού χρόνου του έργου “Ανάπλαση και αναβάθμιση παραλιακού μετώπου, στο Δήμο Πειραιά Α.Α.Ε.5/2012” έως την 31η Ιουλίου 2017».\nΘΕΜΑ 17ο: «Έγκριση πρωτοκόλλου οριστικής παραλαβής του έργου: «Διαμόρφωση σε παιδικό-βρεφονηπιακό σταθμό κτηρίου Δηλαβέρη».\nΘΕΜΑ 18ο: «Έγκριση πρωτοκόλλου οριστικής παραλαβής του έργου: «Αποκατάσταση κτηρίου επί των οδών Β. Γεωργίου Β΄10 και Βούλγαρη 155 για την μετατροπή του σε ΚΑΠΗ».\nΘΕΜΑ 19ο: «Συγκρότηση Επιτροπής αξιολόγησης καταλληλότητας οχημάτων Δήμου Πειραιά».\nΘΕΜΑ 20ο: «Παραχώρηση χρήσης χώρου, στον 1ο όροφο του Ε.Ν.Κ. Πειραιά (Πύργος), για βέλτιστη ανάπτυξη των υπηρεσιών του Ελληνικού Ερυθρού Σταυρού».\nΘΕΜΑ 21ο: «Χωροθέτηση ενός περιπτέρου της κας Χαρισούλη Ελένης, που βρίσκεται επί της οδού Αγ. Ελευθερίου αρ. 49-51».\nΘΕΜΑ 22ο: «Χωροθέτηση ενός περιπτέρου που βρίσκεται στη συμβολή των οδών Αγίου Ελευθερίου & Σάμου».\nΘΕΜΑ 23ο: «Χωροθέτηση ενός περιπτέρου που βρίσκεται στη συμβολή των οδών Ακτής Καλλιμασιώτη & Κόνωνος».\nΘΕΜΑ 24ο: «Χωροθέτηση τεσσάρων περιπτέρων ως εξής: 1) Λεωφ. Παπαναστασίου έναντι αρ. 21, 2) Βασιλέως Γεωργίου Α’ αρ.5 & Νοταρά, 3) Αγίου Κωνσταντίνου αρ. 13 & 4) Ακτή Μουτσοπούλου έναντι αρ. 50».\nΘΕΜΑ 25ο: «Μετατόπιση–χωροθέτηση περιπτέρου του κ. Παναγιωτόπουλου Ματθαίου, επί της οδού Αντιπλοιάρχου Βλαχάκου».\nΘΕΜΑ 26ο: «Μετατόπιση – χωροθέτηση δύο περιπτέρων, ως εξής : 1) Από την Ακτή Ποσειδώνος αρ. 2 επί της οδού Ηρώων Πολυτεχνείου αρ. 38, & 2) Από την οδό Γούναρη αρ. 2 επί της Ακτής Μιαούλη αρ. 17-19».\nΘΕΜΑ 27ο: «Έγκριση μη μετατόπισης–χωροθέτησης περιπτέρου του κ. Μουτάφη Χρήστου, από τη συμβολή των οδών 25ης Μαρτίου & Θηβών 15, στη συμβολή των οδών Μαρίας Χατζηκυριακού & Ιακώβου Ράλλη».\nΘΕΜΑ 28ο: «Απομάκρυνση σχολάζοντος-κενού κουβουκλίου του περιπτέρου (Ε11) της κας Σταθοπούλου Μαριάνθης, επί της οδού Παλαμηδίου 58 και κατάργηση της θέσης».\nΘΕΜΑ 29ο: «Απομάκρυνση σχολάζοντος-κενού κουβουκλίου του περιπτέρου (Γ13) του κ. Ρούσσαλη Παρασκευά, επί της οδού Τζαβέλλα 88 και κατάργηση της θέσης».\nΘΕΜΑ 30ο: «Απομάκρυνση σχολαζόντων-κενών κουβουκλίων των περιπτέρων 1) Β61 της Κατσούλη-Λαμπρίτου Παρασκευής, Ακτή Ποσειδώνος 2 & 2) Β84 της Λυμπεράτου Κόμησσας, Ακτή Μιαούλη 11-13Α και κατάργηση των θέσεων».\nΘΕΜΑ 31ο: «Λήψη απόφασης για την ίδρυση και λειτουργία Κέντρου Δια Βίου Μάθησης στο Δήμο Πειραιά, τη συμμετοχή του Δήμου Πειραιά στην Πράξη «Κέντρα Δια Βίου Μάθησης- (ΚΔΒΜ)-Νέα Φάση» με κωδικό ΟΠΣ 5002212 του Ε.Π. «Ανάπτυξη Ανθρώπινου Δυναμικού, Εκπαίδευσης και Δια Βίου Μάθησης» και τον ορισμό υπευθύνου».\nΘΕΜΑ 32ο: «Έγκριση κατάστασης των εφημερίδων που προμηθεύεται ο Δήμος για τις ανάγκες ενημέρωσης έτους 2017».\nΘΕΜΑ 33ο: «Προμήθεια βασικών ειδών διατροφής τα οποία θα διανεμηθούν, μέσω διατακτικών, σε οικονομικά αδυνάτους δημότες και κατοίκους μας εν όψει της εορτής του Πάσχα»\nΘΕΜΑ 35ο: «Έγκριση μετάβασης αεροπορικώς μονομελούς αντιπροσωπείας στις Βρυξέλλες του Βελγίου από 22/3/2017 έως 23/3/2017 για τα εγκαίνια του Γραφείου Εκπροσώπησης της Περιφέρειας Αττικής στις Βρυξέλλες και διάθεση πίστωσης μέχρι του ποσού των 1.000,00 €».\nΘΕΜΑ 36ο: «Έγκριση μετάβασης αντιπροσωπείας του Δήμου στην αδελφοποιημένη πόλη της Οδησσού, προκειμένου να συμμετάσχουν στις εορταστικές εκδηλώσεις για την 25η Μαρτίου στην Οδησσό».\nΘΕΜΑ 37ο: «Λήψη απόφασης για την επίσκεψη του Δημάρχου του Δήμου Qingdao της Κίνας στις 27/03/2017 με ενδεκαμελή αντιπροσωπεία, στην οποία θα παρατεθεί γεύμα και διάθεση πίστωσης μέχρι του ποσού των 1.000 ευρώ (συμπ/νου ΦΠΑ)».\nΘΕΜΑ 38ο: «Έγκριση αγοράς στεφάνων για τακτικές (μόνο κατάθεση στεφάνου από το Δήμαρχο) και έκτακτες εκδηλώσεις που διοργανώνει ο Δήμος ή συμμετέχει σε αυτές, για το έτος 2017 και διάθεση πίστωσης μέχρι του ποσού των 700,00 € (συμπ/νου ΦΠΑ)».\nΘΕΜΑ 39ο: «Ορθή επανάληψη της υπ’ αριθ 46/18-01-2017 απόφ Δημ. Συμβουλίου που αφορά στην αγορά στεφανιών για τις τακτικές και έκτακτες εκδηλώσεις, επετείους κλπ. του Δήμου έτους 2017, προκειμένου να αναφερθεί ο αριθμός των στεφάνων για κάθε μία από τις εκδηλώσεις».\nΘΕΜΑ 40ο: «Έγκριση δαπάνης ποσού 3.941,96 €, που αφορά στην προμήθεια αναμνηστικών δώρων φυσικών προσώπων και αντιπροσωπειών που θα επισκεφθούν το Δήμο καθώς επίσης και για τις συναντήσεις του Δημάρχου στο εσωτερικό και εξωτερικό για το έτος 2017 και διάθεση της σχετικής πίστωσης».\nΘΕΜΑ 41ο: «Έγκριση τέλεσης του Μνημόσυνου των Πνιγέντων–Φονευθέντων Εμπορικού Ναυτικού και διάθεση πίστωσης μέχρι του ποσού των 222,00 € (συμπ/νου ΦΠΑ)».\nΘΕΜΑ 42ο: «Έγκριση τέλεσης του Μνημόσυνου των αποβιωσάντων Δωρητών–Ευεργετών της πόλης και διάθεση πίστωσης μέχρι του ποσού των 222,00 € (συμπ/νου ΦΠΑ)».\nΘΕΜΑ 43ο: «Έγκριση ή μη των αιτημάτων της αστικής μη κερδοσκοπικής εταιρείας με την επωνυμία ΑΛΛΗΛΕΓΓΥΗ ΠΕΙΡΑΙΑ για την προσωρινή παραχώρηση κοινόχρηστων χώρων ατελώς, για την πραγματοποίηση πασχαλινών BAZAAR».\nΘΕΜΑ 44ο: «Ακύρωση χρηματικών καταλόγων έτους 2015-2016, που αφορούν στις εγγραφές των μισθωμάτων του μισθωτή, καταστήματος της Ιωννιδείου Σχολής, Τριανταφυλλίδη Άρη, για τους μήνες Μάρτιος 2015 έως Δεκέμβριος 2016, προκειμένου να επανεκδοθούν επί το ορθόν».\nΘΕΜΑ 45ο: «Διαγραφή ποσοστού χρέωσης και προσαυξήσεων επ’ ονόματι Γρηγοριάδου Βασιλική του Σταύρου, για το ακίνητο που βρίσκεται στην οδό Παπαστράτου 76 από τους Βεβαιωτικούς Χρημ. Καταλ. 1373/2007 ποσού 1.339,50 €, 348/2007 ποσού 294,69 € και 1774/2007 ποσού 133,95 €, που αφορούν στην κατασκευή αγωγού για το συγκεκριμένο ακίνητο σε ποσοστό 55,2%, προκειμένου να επαναβεβαιωθούν στην Παρασκευοπούλου Ελένη του Γεωργίου κόρη της θανούσας Μεγαλοοικονόμου Ελένης».\nΘΕΜΑ 46ο: «Διόρθωση του με αριθμό 6147/2017 χρηματικού καταλόγου και διαγραφή της βεβαιωμένης ταμειακά οφειλής, που αφορά σε πρόστιμο ανέγερσης και διατήρησης αυθαίρετης κατασκευής στην πολυκατοικία, επί της οδού Γρηγορίου Λαμπράκη 93, φερόμενης ιδιοκτησίας Μάκου Μαρίας (creative stores)».\nΘΕΜΑ 47ο: «Διαγραφή βεβαιωμένων οφειλών παράνομης στάθμευσης συνολικού βεβαιωμένου ποσού 160,00 €, που έχουν εξοφληθεί και στον με αριθ. 5148/10-01-2017 βεβαιωτικό κατάλογο είναι ανεξόφλητες».\nΘΕΜΑ 48ο: «Διαγραφή οφειλών δημοτών συνολικού ποσού 8.989,13 €, που έχουν εξοφληθεί, όπως διαπιστώθηκε από έλεγχο των χειρόγραφων χρηματικών καταλόγων».\nΘΕΜΑ 49ο: «Οριστική διαγραφή οφειλών ποσού 872,49 € από τους χρηματικούς καταλόγους, που αφορούν σε βεβαιώσεις παράνομης στάθμευσης, λόγω λανθασμένης βεβαίωσης μάρκας, αριθμού κυκλοφορίας, χρώματος, ποσού, τύπου παράβασης ή λάθους καταχώρησης αριθμ. κυκλοφορίας».\nΘΕΜΑ 50ο: «Επιβολή προστίμου ύψους 3.521,64 € στον κ. Φωτόπουλο Ιωάννη, διαχειριστή της εταιρείας Ιωάννης Ευθ. Φωτόπουλος & Σια Ο.Ε., για διαφήμιση υπό μορφή διαφημιστικής επιγραφής, σε ταράτσα κτιρίου επί της οδού Δ. Γούναρη 29».\nΘΕΜΑ 51ο: «Παραχώρηση μιας θέσης στάθμευσης ΑΜΕΑ για το υπ’ αριθμ. ΙΗΟ-5895 αυτοκίνητο επί της οδού Καλαμών έμπροσθεν του αρ. 80Α».\nΘΕΜΑ 52ο: «Υλοτομία ενός δέντρου αϊλάνθου στην οδό Πατρών έναντι αρ.123».\nΘΕΜΑ 53ο: «Υλοτομία ενός δέντρου λεύκας επί της οδού Δωδεκανήσου 28 έμπροσθεν του Γυμνασίου Καμινίων».\nΠροηγούμενο άρθροGoal: Το ΣΕΦ στους Αγγελόπουλους,γήπεδο στον Εθνικό?\nΕπόμενο άρθροΣχέδιο real estate από την Cosco στον Πειραιά με ξενοδοχείο και mall


Ανάληψη ευθύνης για την επίθεση στα γραφεία του ΣΥΡΙΖΑ - Bizznews.gr\n“Να ξαναπιάσουμε, μέσα και έξω από τη φυλακή, το κόκκινο νήμα των αγώνων” – Δημήτρης Κουφοντίνας\nΓια άλλη μια φορά, ένα καθεστώς εξαίρεσης έχει επιβληθεί στον κομμουνιστή κρατούμενο Δημήτρη Κουφοντίνα, με τις εισαγγελικές αυθαιρεσίες να πρωταγωνιστούν. Το κράτος, ως κυρίαρχη πολιτική δύναμη, μας υπενθυμίζει πως δεν το χαρακτηρίζει μόνο το μονοπώλιο της βίας, αλλά και η δυνατότητά του να βρίσκεται κατά το δοκούν πέρα και πάνω απ’ το νομικό πλαίσιο που οι ίδιοι οι ρουφιάνοι του θεσπίζουν. Έτσι και στην περίπτωση του Δημήτρη βλέπουμε να εφαρμόζεται το εισαγγελικό βέτο. Μια δράκα δικαστικών καθαρμάτων αποφασίζει -με όλη την ξεφτίλα και τον κυνισμό που τους αρμόζει ως στυλοβάτες του κόσμου του κεφαλαίου- να κόψει τις άδειες που ο Δημήτρης δικαιούται με βάση τους ίδιους τους νόμους τους. Μετά από 6 τακτικές άδειες που έχει ήδη πάρει ως κατάκτηση συνεχούς και ανυποχώρητου αγώνα του ίδιου αλλά και πολλών ακόμα κρατουμένων, το Συμβούλιο Φυλακής με επικεφαλής τον εισαγγελέα Κωνσταντίνου απαγόρευσε την επόμενη άδειά του, ως εκδικητική απάντηση στην αμετανόητη πολιτική του στάση.\nΒάζοντας το ίδιο του το σώμα ως ανάχωμα μπροστά στο καθεστώς εξαίρεσης, ο Δημήτρης Κουφοντίνας ξεκινά απεργία πείνας απ’ τις 2 Μάη, διεκδικώντας τις άδειες που δικαιούται και την άμεση κατάργηση του εισαγγελικού βέτο. Το κράτος επιχειρεί να εξουδετερώσει αυτή τη φορά ολοκληρωτικά τον Δημήτρη μέσω του βασανιστηρίου της πείνας που του έχει επιβάλει εξωθώντας τον στο έσχατο μέσο αγώνα που έχει ένας κρατούμενος στα χέρια του.\nΜια δήλωση μετάνοιας θα ήταν αρκετή για να χορηγήσει το σύστημα την άδεια στον Δημήτρη. Μια αποδοχή της “ήττας”, μια διατύπωση ότι “ο ένοπλος αγώνας αποτελεί μια παρωχημένη πρακτική”. Για να εμφανιστεί η δημοκρατία μεγαλόψυχη και ο αντάρτης ευεργετημένος. Για να κοπεί οριστικά το νήμα που συνδέει τους αγώνες. Για να ναυαγήσει κάθε επαναστατική προοπτική. Γιατί το καθεστώς προσπαθεί να επιβάλει την καταστολή και την αφομοίωση κάθε ριζοσπαστικής έκφρασης και κινηματικής αντιβίας, τον αφοπλισμό και τη φυλάκιση των ανταρτών, την οριστική συντριβή της αγωνιστικής αξιοπρέπειας, τον αυτοεξευτελισμό και τον αναθεωρητισμό. Γιατί για το σύστημα η αγωνιστική αξιοπρέπεια και η αμετανόητη στάση του πολιτικού κρατουμένου αποτελούν μολυσματική ασθένεια, η μεταδοτικότητα της οποίας μπορεί να πυροδοτήσει κοινωνικές εκρήξεις και εξεγέρσεις.\nΠοιες επιχειρήσεις επανεκκινούν από τις 6 Ιουνίου – Στις 15 τα γυμναστήρια\nΑντάρτικο από τον υπουργό Άμυνας του Τραμπ – Αρνείται να κατεβάσει τον στρατό\nΒιάστηκε, όπως και η Ελένη, αντιστάθηκε και έφυγε ζωντανή – Νέες καταθέσεις για τον βιασμό της 20χρονης


Πώς στήθηκε η «γέφυρα» για συμφωνία Αθήνας - Βρυξελλών - Ειδήσεις - νέα - Το Βήμα Online\nΠώς στήθηκε η «γέφυρα» για συμφωνία Αθήνας – Βρυξελλών\nΤην προηγούμενη Τετάρτη το βράδυ όλα έδειχναν ότι οι συζητήσεις της ελληνικής κυβέρνησης με τους δανειστές της οδηγούνταν σε αδιέξοδο.\n14 Φεβρουαρίου 2015, 12:35 Ενημερώθηκε: 15 Φεβρουαρίου 2015, 05:45\nΤην προηγούμενη Τετάρτη το βράδυ όλα έδειχναν ότι οι συζητήσεις της ελληνικής κυβέρνησης με τους δανειστές της οδηγούνταν σε αδιέξοδο. Η συνεδρίαση του Eurogroup δεν κατέληξε σε κανενός είδους συμφωνία, παρά το γεγονός ότι προς στιγμήν καλλιεργήθηκε η εντύπωση – και από την ελληνική πλευρά – ότι κάτι τέτοιο ήταν εφικτό. Υπό αυτές τις συνθήκες η Ελλάδα όδευε ολοταχώς προς την απομόνωση. Παρά ταύτα την Πέμπτη το πρωί και έπειτα από πολλές παρασκηνιακές παρεμβάσεις και συνεννοήσεις βρέθηκε μια διέξοδος, ούτως ώστε να καταλαγιάσουν τα πάθη στο διάστημα που μεσολαβεί ως την επόμενη συνεδρίαση του Eurogroup που έχει προγραμματιστεί για αύριο Δευτέρα.\nΗδη από τις προπαρασκευαστικές συναντήσεις εν όψει του Εurogroup της προηγούμενης Τετάρτης τα μηνύματα δεν ήταν θετικά. Οι Ι. Δραγασάκης, αντιπρόεδρος της κυβέρνησης, Ι. Βαρουφάκης, υπουργός Οικονομικών, και Γ. Χουλιαράκης, επικεφαλής του ΣΟΕ και εκπρόσωπος της Ελλάδας στο Euroworking Group, διέβησαν τις πύλες του κτιρίου της Επιτροπής.\nΕκεί είχαν μια συνάντηση με τον αντιπρόεδρο Βάλντις Ντομπρόφσκις, αρμόδιο για θέματα του ευρώ και του κοινωνικού διαλόγου στην «κυβέρνηση» Γιούνκερ.\nΗδη από αυτή τη συνάντηση άρχισε να μυρίζει μπαρούτι. Σύμφωνα με πληροφορίες, κατά τη συζήτηση με τους αξιωματούχους της Κομισιόν ο κ. Βαρουφάκης ανέπτυξε με το γνωστό πάθος τις απόψεις του για τη λανθασμένη «αρχιτεκτονική» της Ενωσης, το λανθασμένο πρόγραμμα που εφαρμόστηκε, τα προβλήματα που προκάλεσε κ.τ.λ.\nΟι συνομιλητές του, σύμφωνα με καλά πληροφορημένες πηγές, ζήτησαν μια συγκεκριμένη αντιπρόταση. Δεν υπήρχε. Αντιθέτως, ο υπουργός Οικονομικών εξέπληξε τους πάντες λέγοντας ότι η Ελλάδα δεν ζητεί νέα δάνεια αλλά απλώς πρόσβαση στη χρηματοδότηση μέσω της ΕΚΤ, και ότι για αυτά δεν πρόκειται να δεχθεί όρους αλλά να θέσει τους δικούς του, για τους οποίους οι κοινοτικές υπηρεσίες θα πείθονταν μόλις έπαιρναν στα χέρια τους το ολοκληρωμένο, αλλά υπό κατάρτιση, νέο πρόγραμμα της ελληνικής κυβέρνησης…\nΟι συζητήσεις με τον αντιπρόεδρο της κυβέρνησης Ι. Δραγασάκη δημιούργησαν την εντύπωση ότι υπάρχει μεγαλύτερο πεδίο συνεννόησης. Οπως όμως μεταδίδουν κοινοτικές πηγές, «ο Δραγασάκης εμφανίστηκε μάλλον αργά στην εικόνα και φαίνεται ότι έχει μια περισσότερο πολιτική προσέγγιση των πραγμάτων». Οσο για τον κ. Χουλιαράκη, τον τεχνοκράτη ο οποίος συμμετέχει στις ομάδες εργασίας που προετοιμάζουν τις συνεδριάσεις του Eurogroup, οι ίδιες πηγές αναφέρουν ότι «είναι ένας λογικός άνθρωπος».\nΣτην ετερόκλητη αυτή σύνθεση της ελληνικής αντιπροσωπείας κυριάρχησαν η εξωστρέφεια και το ταμπεραμέντο του κ. Βαρουφάκη. Οπως συνέβη και στη συνεδρίαση του Εurogroup λίγες ώρες αργότερα, όπου όλοι λίγο-πολύ είχαν πάει «υποψιασμένοι». Είχε προηγηθεί μια συνεδρίαση της ομάδας εργασίας, όπου είχε ζητηθεί από τον κ. Χουλιαράκη επίσης συγκεκριμένη πρόταση, χωρίς όμως να παρουσιαστεί.\nΟι 18 απέναντι στην Ελλάδα\nΕτσι στη συνεδρίαση του Eurogroup οι 18 συνάδελφοι του κ. Βαρουφάκη τον άκουσαν επί αρκετή ώρα να παρουσιάζει ουσιαστικά μια διάλεξη οικονομικού περιεχομένου, ενώ Ισπανοί, Πορτογάλοι, Φινλανδοί κ.ά. άρχισαν να διαμαρτύρονται για το πώς η Ελλάδα εμφανίζεται να ζητεί συνεχώς χρόνο, χρήματα και ανοχή. Εν τέλει στην ουσία 18 κράτη-μέλη βρέθηκαν απέναντι σε ένα, έστω και με διαφοροποιημένες προσεγγίσεις, άλλοι πιο επιεικείς, άλλοι πιο επιθετικοί.\nΠαρόντες στη συνεδρίαση ήταν όλοι οι εμπλεκόμενοι: ο Μάριο Ντράγκι, διοικητής της ΕΚΤ, η Κριστίν Λαγκάρντ, γενική διευθύντρια του ΔΝΤ, ο Κλάους Ρέγκλινγκ, επικεφαλής του EFSF, και ο Πόουλ Τόμσεν, επικεφαλής του ΔΝΤ στην Ευρώπη.\nΟι πιέσεις για υπογραφή μιας κοινής ανακοίνωσης που θα περιείχε τη φράση «συνέχιση και επιτυχής ολοκλήρωση του ισχύοντος προγράμματος» ήταν ασφυκτικές και σε αυτό το πλαίσιο οι αναφορές στα στοιχεία του χρηματοπιστωτικού τομέα της χώρας εκτενείς και λεπτομερείς. Οπως είναι ήδη γνωστό, ο Βόλφγκανγκ Σόιμπλε αποχώρησε νωρίς, με τη βεβαιότητα ότι το κοινό ανακοινωθέν θα υπογραφόταν, καθώς είχε συμπεριληφθεί η διατύπωση περί πιθανής τροποποίησης του προγράμματος. Επειτα από μακρά τηλεφωνική επικοινωνία των κ.κ. Δραγασάκη και Βαρουφάκη με τον κ. Αλέξη Τσίπρα η ελληνική υπογραφή δεν μπήκε, κατά μία εκδοχή επειδή έτσι αποφάσισε ο Πρωθυπουργός, κατά μία άλλη, την οποία στηρίζει και η ελληνική κυβέρνηση, επειδή αυτή ήταν η κοινή απόφαση.\nΟ Γιούνκερ, το ΔΝΤ και η «ενσωμάτωση»\nΣύμφωνα με καλά πληροφορημένες πηγές, την επόμενη ημέρα ανέλαβε πρωτοβουλία ο πρόεδρος της Επιτροπής Ζαν-Κλοντ Γιούνκερ, ο οποίος δημιούργησε μια γέφυρα μεταξύ του Αλ. Τσίπρα και του Γερούν Ντάισελμπλουμ. Οπως σημείωναν πρόσωπα που γνωρίζουν καλά τους όρους λειτουργίας των ευρωπαϊκών οργάνων, «αν δεν γινόταν μια συνεννόηση σε αυτό το επίπεδο, δεν θα υπήρχε καν λόγος διεξαγωγής του επόμενου Εurogroup».\nΑναλυτές που έχουν παρακολουθήσει στενά την ελληνική κρίση τα τελευταία πέντε χρόνια ερμήνευαν ως εξής τις εξελίξεις του κρίσιμου αυτού διημέρου: Κατά τα λεγόμενά τους, η συζήτηση στο Εurogroup θα μπορούσε να έχει οδηγήσει σε συγκρούσεις και να έχει ανοίξει πληγές δύσκολα επουλώσιμες. Παρά ταύτα, επικράτησε η άποψη να δοθεί ένα στενό έστω πολιτικό περιθώριο στον νεοεκλεγέντα πρωθυπουργό της Ελλάδας, ο οποίος θα εμφανιζόταν την Πέμπτη για πρώτη φορά σε σύνοδο κορυφής, με στόχο να παρουσιάσει σε ένα επίσημο τραπέζι τις θέσεις της κυβέρνησής του. «Αυτό που θέλει η Ευρώπη είναι να ενσωματώσει τον Τσίπρα και τον ΣΥΡΙΖΑ και όχι να δημιουργήσει ένα συγκρουσιακό περιβάλλον, το οποίο δεν θα ωφελήσει κανέναν» ανέφερε το βράδυ της Πέμπτης πηγή προσκείμενη στην Κομισιόν. Υπό αυτήν την έννοια οι ίδιες πηγές είδαν το σκηνικό του Εurogroup ως απολύτως αναμενόμενο, αλλά με ένα ξεκάθαρο αποτέλεσμα: ότι ενέτεινε τις χρονικές πιέσεις για την εξεύρεση λύσης.\nΜετά την ολοκλήρωση αυτής της διαδικασίας το βράδυ της Τετάρτης πληροφορίες αναφέρουν ότι έντονες ήταν η κινητικότητα από την πλευρά του ΔΝΤ (προς το οποίο έχει καταβληθεί και μία δόση αποπληρωμής, ύψους 700 εκατ. ευρώ) και η παρασκηνιακή δράση της γαλλικής πλευράς – λόγω και της εμπλοκής της Lazard στις συζητήσεις.\nΕτσι ο κ. Τσίπρας συναντήθηκε το πρωί της Πέμπτης, λίγες ώρες πριν από την άτυπη Σύνοδο Κορυφής, με τον ολλανδό επικεφαλής του Eurogroup και συμφώνησαν τη συνέχιση της συνεργασίας σε τεχνικό επίπεδο, προκειμένου να αναζητηθεί ο κοινός τόπος ανάμεσα στο ισχύον πρόγραμμα και στις προτάσεις της νέας ελληνικής κυβέρνησης.\nΗ βάση της πιθανής συμφωνίας\nΤι είναι αυτό που κάνει την ελληνική κυβέρνηση να εμφανίζεται ικανοποιημένη κατόπιν όλων αυτών – έστω κι αν η Ανγκελα Μέρκελ στη συνέντευξη Τύπου μετά την ολοκλήρωση της Συνόδου Κορυφής κατέβασε τον πήχη των προσδοκιών διευκρινίζοντας ότι «η Ελλάδα έχει δύο επιλογές: είτε να ολοκληρώσει το πρόγραμμα είτε να ζητήσει επιμήκυνσή του»;\nΣύμφωνα με πρόσωπα που έχουν γνώση του πλαισίου των συνομιλιών που είναι σε εξέλιξη, σε συνδυασμό με τα όσα λένε κοινοτικοί παράγοντες, «το κλειδί βρίσκεται στη διατύπωση. Ο Ντάισελμπλουμ έχει αναζητήσει κάθε πιθανό συνδυασμό εκφράσεων και ορισμών, ώστε να μην εμφανίζεται η Αθήνα να ζητεί παράταση του σημερινού προγράμματος».\nΤην ίδια στιγμή, μία από τις διεκδικήσεις της ελληνικής πλευράς έχει ήδη ικανοποιηθεί, καθώς ο όρος «τρόικα» αποτελεί ήδη παρελθόν και έχει αντικατασταθεί από τη φράση «εκπρόσωποι των θεσμών».\nΠιθανολογείται δε ότι αν ως τη συνεδρίαση του Εurogroup της Δευτέρας έχουν εξευρεθεί οι τρόποι συνεννόησης για το θέμα του ύψους των πρωτογενών πλεονασμάτων, τότε η βάση για μια συμφωνία θα υπάρχει και υπό αυτές τις συνθήκες η Αθήνα θα την υπογράψει.\nΤο παζάρι για τους όρους και τα μέτρα\nΤο ζητούμενο θα είναι οι όροι της νέας συμφωνίας. Και όπως μετέδιδαν πηγές από τις Βρυξέλλες και από την Αθήνα, θα είναι αναπόφευκτο να μην υπάρξουν κάποιου είδους μέτρα, αν και δεν αποκλείεται να δοθεί ένα χρονικό περιθώριο για την αντιμετώπιση ζητημάτων όπως π.χ. το Ασφαλιστικό.\nΕπίσης είναι ήδη σε μεγάλο βαθμό γνωστό θα υπάρχει και μηχανισμός αξιολόγησης. Πιθανολογείται ότι ώσπου να υπάρξει η τελική διαμόρφωση των κειμένων κεντρικό ρόλο θα αναλάβει η Επιτροπή, κάτι που η ελληνική κυβέρνηση αποδέχεται, ενώ δεν αποκλείεται οι αξιολογήσεις να γίνονται (και) στις Βρυξέλλες.\nΜε την πρόοδο στις επαφές μεταξύ ελληνικής κυβέρνησης και «θεσμικών εκπροσώπων των δανειστών» να θεωρείται προεξοφλημένη, αν και «ο Διάβολος κρύβεται στη λεπτομέρεια», το στοιχείο που προβληματίζει πλέον αγορές, πιστωτές και ευρωπαϊκές κυβερνήσεις είναι κατά πόσον η ελληνική κυβέρνηση θα κατορθώσει να «περάσει» τη συμφωνία από την ετερογενή κοινοβουλευτική ομάδα του ΣΥΡΙΖΑ.\nΟι αντιδράσεις σε φραστικό επίπεδο, τουλάχιστον σε αυτή τη φάση, αναμένονται λίαν συντόμως. Το αν και κατά πόσον οι αντιδράσεις αυτές θα οδηγήσουν σε άλλους είδους προβλήματα θα κριθεί από το περιεχόμενο του προγράμματος, για την ολοκλήρωση του οποίου ο δρόμος είναι ακόμη μακρός. Βασικό στοιχείο της εξίσωσης πάντως είναι και το γεγονός ότι η νέα συμφωνία θα πρέπει να περάσει και από τα κοινοβούλια των άλλων κρατών-μελών της ΟΝΕ, όπως συνέβη και με τις προηγούμενες.\nΗδη από την Παρασκευή το πρωί η ομάδα περί τον υπουργό Οικονομικών κάθησε στο τραπέζι των διαπραγματεύσεων με τους τεχνοκράτες της πάλαι ποτέ τρόικας.\nΗ ελληνική ομάδα, η οποία παραμένει στις Βρυξέλλες, στελεχώνεται εν πολλοίς από εκπροσώπους της Lazard, έχει επικεφαλής τον καθηγητή Γ. Χουλιαράκη, ο οποίος έπειτα από το βάπτισμα του πυρός της προηγούμενης εβδομάδας συζητεί πλέον επί της ουσίας με τους εκπροσώπους των δανειστών.\nΣυνομιλητές των εκπροσώπων της ελληνικής κυβέρνησης είναι τρία στελέχη με πολύ καλή «εικόνα» των οικονομικών δεδομένων της Ελλάδας, καθώς πρόκειται για στελέχη της… τρόικας: ο Ντέκλαν Κοστέλο εκ μέρους της Κομισιόν, ο Κλάους Μαζούχ από την ΕΚΤ και ο Ρίσι Γκογιάλ εκ μέρους του ΔΝΤ. Επικεφαλής της ομάδας των θεσμικών εκπροσώπων των δανειστών θα είναι ο Τόμας Βίζερ του Euroworking Group.\nΣύμφωνα με πληροφορίες, οι στόχοι της ελληνικής κυβέρνησης κατά τη διάρκεια του Σαββατοκύριακου και εν όψει της αυριανής συνεδρίασης ήταν αφότου γίνουν όλες οι απαραίτητες συζητήσεις να «περάσει» το βασικό αίτημα της Αθήνας: η αποδοχή εκ μέρους των δανειστών ενός αναθεωρημένου στόχου για το πρωτογενές πλεόνασμα του προϋπολογισμού του 2015 στα επίπεδα του 1,5% του ΑΕΠ αντί για 3%. Το ποσοστό αντιστοιχεί σε περίπου 2,8 δισ. ευρώ, χωρίς τα οποία η κυβέρνηση δεν έχει την παραμικρή δυνατότητα υλοποίησης έστω και ενός μέρους των όσων έχει εξαγγείλει για την αντιμετώπιση της ανθρωπιστικής κρίσης.\nΣύμφωνα δε με πληροφορίες, στο επίκεντρο των συζητήσεων βρίσκονται πολύ ειδικά στοιχεία, όπως το νέο επαπειλούμενο δημοσιονομικό κενό ή τα γενικότερα προβλήματα στην εκτέλεση του προϋπολογισμού – κάτι που οδήγησε τον κ. Τσίπρα και στην περίφημη έκκληση προς τους πολίτες να εκπληρώσουν τις υπάρχουσες φορολογικές υποχρεώσεις τους – και οι δυνατότητες αντιμετώπισής τους.


Σκούπες, φράχτες και άλλες ιστορίες της φάρμας μας. | BREAKING NEWS | Έντυπη Έκδοση | LiFO\nΣκούπες, φράχτες και άλλες ιστορίες της φάρμας μας.\nΟ Χρηστος Παπουτσης, αυτό το ακατέργαστο διαμάντι της ελληνικής πολιτικής σκηνής, έχει αναλάβει να πατάξει τη λαθρομετανάστευση στη χώρα μας.\n12.1.2011 | 12:16\nΟ Χρηστος Παπουτσης, αυτό το ακατέργαστο διαμάντι της ελληνικής πολιτικής σκηνής, έχει αναλάβει να πατάξει τη λαθρομετανάστευση στη χώρα μας. Παρά τη χαρμολύπη που μας δημιουργεί το γεγονός, οφείλουμε να αποδεχτούμε καταρχάς την ύπαρξη του προβλήματος και κατά δεύτερον την ύπαρξη του προσώπου. Του υπουργού, δηλαδή, που σε μια στιγμή μεγάλου κεφιού δήλωσε πως μέσα στις πορείες κυκλοφορούν μυστικοί αστυνομικοί (είναι κάποια ασθένεια που τους πιάνει;), και αν τους πετύχετε, να τους κρεμάσετε με τα μανταλάκια. Δεν φτάνει που οι διαδηλωτές δέρνουν όποιον γουστάρουν, τώρα θα δέρνονται και μεταξύ τους και μετά θα απλώνονται μέχρι να στεγνώσουν. Θα χάνει η μάνα το παιδί και ο μπάτσος τον διαδηλωτή.\nΗ κυβερνηση ξεκινησε τη μεταναστευτική της πολιτική ήπια. Όποιος μετανάστης είναι εδώ και πέντε χρόνια στη χώρα μας, μιλάει τα ελληνικά και έχει ένα εισόδημα μπορεί να αποκτά την κάρτα παραμονής. Μπας και καταφέρουμε και μετρηθούμε και μπας και αυτοί οι άνθρωποι νιώσουν επιτέλους κάποια, υποτυπώδη ασφάλεια. Η ενσωμάτωση φαντάζει και είναι η μοναδική λύση. Μαζί με την απέλαση, πάντα.\nΚαι μετα ηρθε ο φραχτης στη Θρακη. Και τα στρατόπεδα συγκέντρωσης. Με τον φράχτη διαφωνώ σε ένα ουτοπικό επίπεδο. Στο ότι είναι όλα υπέροχα. Στο ότι ζούμε σε μια οικονομική ευφορία και θέλουμε να περιδιαβαίνουμε στα σύνορα πιο αλαφροΐσκιωτοι και από τους ποιητές. Ότι δεν υπάρχει θλίψη, ότι δεν υπάρχει μιζέρια, ότι όλοι είμαστε ίσοι. Ότι ο κομμουνισμός ή ο καπιταλισμός έχουν κερδίσει και η αταξική κοινωνία θριαμβεύει. Δεν ζούμε, όμως, σε αυτό τον κόσμο. Δυστυχώς. Στο Μπανγκλαντές πεθαίνουν από την πείνα, στο Πακιστάν μια πλημμύρα διώχνει είκοσι εκατομμύρια ανθρώπους από το σπίτι τους, στο Ιράκ παιδιά πεθαίνουν από βόμβες και στο Ιράν, αν ανήκεις στην αντιπολίτευση, έχεις σοβαρό πρόβλημα. Μην αναφερθούμε στην Αφρική: Αλγερία και Τυνησία είναι οι νέοι παίκτες στο ντόμινο του υποσιτισμού. Στην προηγμένη ήπειρό μας, η εκδίωξη των Ρομά είναι μόνο ένα από τα σημάδια του μεγαλείου του δυτικού πολιτισμού. Ο κόσμος μετακινείται, η Ελλάδα έχει εγκλωβιστεί στις συμφωνίες με την Ε.Ε. και, ναι, ο συντηρητισμός μας και η οικονομική μας θέση οδηγούν στην κατασκευή του φράχτη. Και ας παθαίνουν (άλλη μια) υστερία τα γερμανικά media που έχουν ψυχολογικά προβλήματα από τα δικά τους τείχη. Τα στρατόπεδα υποδοχής ή συγκέντρωσης, από την άλλη, ακούγονται περίεργα, καθώς η πρόσφατη εμπειρία μάς έχει δείξει ότι οι παστές σαρδέλες περνούν πιο ευχάριστα από τους λαθρομετανάστες που συλλαμβάνουν οι διωκτικές Αρχές.\nΤο καινουργιο ανησυχητικό της υπόθεσης είναι αυτό που διαφήμιζε το πρωτοσέλιδο του «Βήματος» της Κυριακής: η «σκούπα» που είχε σχεδιάσει ο τιτάνας Μαρκογιαννάκης και δείχνει να ενστερνίζεται ο Παπουτσής. Ένα σχέδιο 48 ωρών της ελληνικής αστυνομίας που σκοπεύει να «σκουπίσει» το ιστορικό τρίγωνο από τις συμμορίες και τους παράνομους μετανάστες και να τους μεταφέρει σε ένα στρατόπεδο μέχρι να απελαθούν (διαδικασία που κρατάει μήνες). Όλα αυτά μετά την περίφημη διυπουργική με υπεύθυνο τον Γιάννη Ραγκούση και την κοινή απόφασή τους για τη λήψη απαραίτητων μέτρων (τα ίδια Παντελάκη μου, τα ίδια Παντελή μου). Κάποια εύλογα ερωτήματα προκύπτουν. Ποιες είναι οι παράνομες συμμορίες και γιατί τόσο καιρό η αστυνομία δεν έχει προχωρήσει στην εξάρθρωσή τους; Εμπιστευόμαστε την ελληνική αστυνομία ότι είναι σε θέση να ξεχωρίσει ποιοι είναι νόμιμοι και ποιοι είναι παράνομοι; Ξεχάσαμε, άραγε, τις περίφημες σφαλιάρες στους δύο Αφγανούς στο Τμήμα Ομονοίας; Ποιο είναι το σχέδιο για τη μετα-«σκούπα» εποχή; Γιατί δεν ακούμε πια για το αθηναϊκό Camden και την πολυπολιτισμική αγορά; Ποιος θα ελέγχει το στρατόπεδο και το τι γίνεται εκεί μέσα; Γιατί, ενώ τόσο καιρό συζητάμε για μια λύση που θα σέβεται τα ανθρώπινα δικαιώματα, επιστρέφουμε πάλι στη λογική της «σκούπας»; Άραγε, με αυτό τον τρόπο θα εξαλειφθεί η βία ή μήπως θα ενισχυθεί η γκετοποίηση; Με αυτό τον τρόπο σώθηκε η πλατεία Κουμουνδούρου από τους Κούρδους πριν από κάμποσα χρόνια; Το συγκεκριμένο κομμάτι του κέντρου πρέπει να αναβαθμιστεί, αναμφισβήτητα. Όχι μόνο για να αποτραπούν οι παράνομες δραστηριότητες, αλλά γιατί είναι όμορφο. Και τα όμορφα πράγματα θέλουν φροντίδα και πάνω απ' όλα κοστίζουν. Και η κρίση έχει τα καβούρια της.


Niatta e-crochet: 2012\nΜαύρη τσάντα πλεγμένη με βελονάκι και απλικαρισμένα πλεκτά λουλούδια.\nΑναρτήθηκε από Niatta στις 6:50 μ.μ. 26 σχόλια:\nΕτικέτες Ανακύκλωση, Λουλούδια, Τσάντες, Bags, Flowers, Plarn, Recycling\nΑναρτήθηκε από Niatta στις 8:32 μ.μ. 13 σχόλια:\nΣας είχα υποσχεθεί παλαιότερα να σας δείξω τελειοποιημένο ένα όμορφο αλλά και πολύ πονηρό μοτίφ. Θα καταλάβετε τι εννοώ με τον όρο "πονηρό" αν προσπαθήσετε να το πλέξετε.\nΣας το δίνω σε δύο εκδόσεις, σε λευκό φόντο για πιθανή εκτύπωση και σε μαύρο φόντο για προβολή στην οθόνη.\nΠροσπαθήστε μη χάσετε τον δρόμο σας!\nΑυτό το ευέλικτο σχήμα είναι το κυρίως μοτίφ που χρησιμοποιήθηκε στην περίεργη ροτόντα με φούντες.\nΤο κεντρικό πεντάγωνο μοτίφ είναι ακόμη πιο πολύπλοκο, τολμήστε το αφού έχετε πλέξει το παραπάνω.\nΑναρτήθηκε από Niatta στις 12:50 π.μ. 6 σχόλια:\nΕτικέτες Μοτίφ, Motif\nΓεια σας φίλες, φίλοι και αγαπητοί ανώνυμοι επισκέπτες!\nΣήμερα θα σας δείξω αστεράτα, όνομα και πράγμα, πλεκτά βραχιόλια που φτιάχνω με το βελονάκι για μένα και τις φίλες μου.\nΑναρτήθηκε από Niatta στις 3:50 μ.μ. 12 σχόλια:\nΧριστουγεννιάτικο δέντρο με βελονάκι και χάντρες περασμένες από την αρχή στην κλωστή και πλεγμένες σε συγκεκριμένα σημεία του σχεδίου, σαν στολίδια.\nΜε λευκό νήμα δείχνει σαν χιονισμένο έλατο και ενώ από κοντά είναι πολύ γλυκό δεν αποτυπώνεται όμορφα στην φωτογραφία, ούτε φαίνεται το πραγματικό του μέγεθος.\n#941 ΚΟΥΜΠΑΡΑΣ - ΠΟΥΛΗΘΗΚΕ!!!\nΜε πράσινο νήμα δείχνει καλύτερα. Βλέπετε τώρα το πραγματικό του μέγεθος αλλά και διαφορετική βάση. Μαντεύετε περί τίνος πρόκειται;\nΑγοράστηκε την ημέρα των εγκαινίων από τις Χρυσομέλισσες και ταξίδευσε στην Αθήνα!\nΜε αύξοντα αριθμό >900 είναι ένας από τους τελευταίους κουμπαράδες της έκθεσης που στήθηκε σήμερα από μια μεγάλη παρέα της Δράσης Ελληνίδων bloggers, μελών του facebook, φίλων, γνωστών και αγνώστων, μέχρι και του ταχυδρόμου των δεμάτων!\nΦωτογραφίες από το στήσιμο άρχισαν ήδη να κυκλοφορούν στο facebook και θα ακολουθήσουν και αύριο από τα εγκαίνια. Μείνετε συντονισμένοι... ΚΟΥΜΠΑΡΑΔΕΣ 932!\nΕντυπώσεις επισκεπτών: Άννα, Αχτίδα, Φανή, Εύα, Έφη, Χρυσάνθη, Ποδηλάτισσα, Αναστασία, Λίλα\nΠαρουσίες: ΡΕΝΑ, Μάγδα-Μαντρίνα, Ευτυχία, Χαριτίνη, Χρυσούλα, Μαρία.\nΣτο βίντεο της Εύας από την έκθεση, μετά τα 19 λεπτά φαίνεται το πλεκτό δεντράκι μου!\nUpdate 2017, December 22.\nAfter a lot of modifications in my original pattern here are my latest creations.\nΑναρτήθηκε από Niatta στις 11:59 μ.μ. 15 σχόλια:\nΕτικέτες Διακόσμηση, Κατασκευές, Κουμπαράς, amigurumi, Hand made, Home decor, Piggy bank\nΗ γερμανική ορολογία για πλεκτό σάλι, επειδή μας διαβάζουν και από Γερμανία! Τριγωνικό σάλι πλεγμένο με βελονάκι Νο. 2,5. Πλέκεται και με μεγαλύτερο νούμερο, αν επιθυμείτε, αλλά με μικρό νούμερο δείχνει πιο πλούσιο το σχέδιο, όπως θα διαπιστώσετε.\nΑναρτήθηκε από Niatta στις 1:41 π.μ. 9 σχόλια:\nΕτικέτες Ρούχα, Σάλι, Clothes, Shawl\nΠλέξιμο σπείρας (spiral)\nΑπό τις ελάχιστες φορές στο πλέξιμο με κορσοβέλονο (crochet=βελονάκι) όπου η ανάποδη (WS=Wrong Side) του πλεκτού "κλέβει" την παράσταση.\nΑναρτήθηκε από Niatta στις 7:06 μ.μ. 6 σχόλια:\nΕτικέτες Βρεφικά, Κουβέρτες, Σουβέρ, Baby stuff, Blankets, Coasters\nΣτρογγυλό μοτίφ (5)\nΤο πιο απλό μοτίφ που μπορείτε να πλέξετε, μόνο με αλυσίδα και άριχτα γαϊτανάκια.\nΑναρτήθηκε από Niatta στις 6:07 μ.μ. 18 σχόλια:\nΕτικέτες Δωρεάν πατρόν, Μόδα, Μοτίφ, Πατρόν, Σουβέρ, Coasters, Fashion, Free patterns, Motif, Pattern\nΔαντέλα με ρόμβους\nΔαντέλα πλεγμένη με βελονάκι, με τρεις συμπαγείς σειρές στο τριγωνικό περίγραμμα και σχέδιο ρόμβου στο γέμισμα της γωνίας, κατάλληλη για τελείωμα σε μαξιλαροθήκες, κουβέρτες, σεμέν, καρέ, τραπεζομάντιλα αλλά και μπλούζες.\nΔεξιά πλευρά: πλέξιμο προς τα επάνω\nΑναρτήθηκε από Niatta στις 1:34 μ.μ. 12 σχόλια:\nΕτικέτες Δαντέλα, Δωρεάν πατρόν, Παραδοσιακά, Πατρόν, Σχέδιο, Φιλέ, Design, Edgings, Filet, Free patterns, Pattern, Traditional\nΠλεκτά κορδόνια σετάκι\nΓεια σας, φίλες μου καλές και αγαπημένες!\nΠόσες φορές ανακαλύψατε στην κοσμηματοθήκη σας κάποιο μενταγιόν που αγαπήσατε αλλά δεν φοριέται πια; Στο κουτάκι μου λοιπόν είχα ένα choker με κορδονάκια αλλά δεν φοράω πλέον κοντά κολιεδάκια. Μου άρεσε όμως αρκετά το σχέδιο του και είπα να το μεταμορφώσω σε μακρύτερο κολιέ.\nΑναρτήθηκε από Niatta στις 2:28 μ.μ. 12 σχόλια:\nΔύο σχέδια για μπομπονιέρες πλεγμένες με βελονάκι, κατάλληλες για γάμο ή βάφτιση, δικής μου "έμπνευσης".\n1. Στρόγγυλο μικρό πετσετάκι, με κατάλληλα ανοίγματα για να περνάει κορδέλα ή κορδονάκι και που αγκαλιάζει στο κλείσιμο το τούλι με τα κουφέτα.\n2. Πλεκτό σταυρουδάκι που είδατε αρχικά εδώ, μικρογραφία του μεγαλύτερου σταυρού, με κορδονάκια στην κορυφή για άμεση προσαρμογή στο τούλι.\nΔείτε και άλλες μπομπονιέρες.\nΑναρτήθηκε από Niatta στις 6:53 μ.μ. 10 σχόλια:\nΕτικέτες Μοτίφ, Μπομπονιέρες, Σταυρός, Στρόγγυλο, Cross, Doilies, Motif, Weddings-Christenings\nΣτην προηγούμενη ανάρτηση επειδή έγιναν διάφορα σχόλια για το κόστος, σας παρουσιάζω σήμερα τσάντες, πλεγμένες με βελονάκι, από διάσημους οίκους του εξωτερικού, με την αξία αγοράς!\nΑκολουθήστε τους συνδέσμους για καλύτερες φωτογραφίες και περισσότερες λεπτομέρειες.\nΞεκινάμε με την Stella McCartney, λατρεύει τις πλεκτές τσάντες, σε κάθε κολεξιόν της έχει ένα μοντέλο. Το παρακάτω έχει τον τίτλο Falabella Tote και τιμάται στο ποσό των US$2,165 (λιγότερο από 1.700,00 ευρώ!). Απλή πλέξη για βάση, απλικαρισμένα μοτίφ λουλουδιών, πλεκτές κρεμαστές χάντρες και ασημένια χερούλια.\nΑναρτήθηκε από Niatta στις 8:46 μ.μ. 9 σχόλια:\nΕτικέτες Μόδα, Τσάντες, Bags, Fashion\nΗ Vanessa Montoro είναι σχεδιάστρια μόδας από τη Βραζιλία με δημοσιεύσεις σε περιοδικά όπως VOGUE, ELLE, Marie Claire κλπ. Οι δημιουργίες της είναι πλεγμένες με βελονάκι και μεταξωτές κλωστές. Μερικές φωτογραφίες από την παρέλαση του 2013 Summer Collection, στις 12 Σεπτεμβρίου, στο Σάο Πάολο.\nΘαυμάστε τη δουλειά της!!!\nΑναρτήθηκε από Niatta στις 3:08 μ.μ. 14 σχόλια:\nΕτικέτες Μόδα, Ρούχα, Clothes, Fashion\nΚολιέ από παλιά μπλουζάκια! Μια χρήσιμη ιδέα για να αξιοποιήσετε τα παλιά σας μπλουζάκια που δεν αποφασίζετε να αποχωριστείτε, ακόμη και αν δεν τα φοράτε.\nΑναρτήθηκε από Niatta στις 12:45 μ.μ. 10 σχόλια:\nΕτικέτες Ανακύκλωση, Δωρεάν πατρόν, Κάντο μόνος σου, Κοσμήματα, DΙY, Free patterns, Jewelry, Recycling\n100 μέτρα χάντρες - Beaded crochet rope\n100 μέτρα κλωστής πλεξίματος, με χάντρες περασμένες μία-μία, με αυστηρά συγκεκριμένη σειρά περάσματος, πλεγμένες με βελονάκι, σε ατέρμονο σπιράλ των έξι (6) πόντων ανά σειρά, δίνουν αυτό το κορδόνι με χάντρες.\nΣτην φωτογραφία μου υπάρχουν τρεις διαφορετικοί συνδυασμοί χρωμάτων ή περάσματος.\ncrochet ropes with seed beads\nΑναρτήθηκε από Niatta στις 4:06 μ.μ. 29 σχόλια:\nΕτικέτες Κοσμήματα, Μαθήματα, Jewelry, Lessons\nCrochet Purse Clutch Bag\nΒελονιές - Πλέξεις (20)\nΔωρεάν πατρόν (37)\nCrochet stitches (20)\nFree patterns (37)


Βαθμονόμηση του Apple Watch για βελτιωμένη ακρίβεια των εφαρμογών Προπόνηση και Δραστηριότητα - Apple Υποστήριξη\nΒαθμονόμηση του Apple Watch για βελτιωμένη ακρίβεια των εφαρμογών Προπόνηση και Δραστηριότητα\nΑνοίξτε την εφαρμογή Προπόνηση. Για να ξεκινήσετε, πατήστε «Βάδισμα εκτός» ή «Τρέξιμο εκτός». Για να ορίσετε έναν στόχο πριν ξεκινήσετε, πατήστε το .\nΟι προσωπικές πληροφορίες σας, όπως το ύψος, το βάρος, το φύλο και η ηλικία σας είναι κάποια από τα πράγματα που χρησιμοποιεί το Apple Watch, για να υπολογίσει πόσες θερμίδες καίτε καθώς και πολλά άλλα. Μάθετε πώς μπορείτε να ενημερώσετε τις προσωπικές πληροφορίες σας.


Την απειλή ότι το Κυπριακό θα παραμείνει για πάντα άλυτο, εάν η Ευρωπαϊκή Ένωση διακόψει την ενταξιακή πορεία της εξαιτίας του προβλήματος, θα εκτοξεύσει η Άγκυρα, αποκαλύπτει Τούρκος αρθρογράφος.\nΟ Σαμί Ιντίζ σε άρθρο του στη «Μιλιέτ» εκτιμά ότι θα υπάρξει φέτος, αντιπαράθεση στους κόλπους της Ευρωπαϊκής Ένωσης με αφορμή την αξιολόγηση της Τουρκίας και τις ενστάσεις της Κύπρου. «Άλλωστε», επισημαίνει, «αυτό διαφαίνεται και από το γεγονός ότι οι συνομιλίες στην Κύπρο δεν εξελίσσονται καλώς».\nΗ τουρκική κυβέρνηση, προσθέτει ο αρθρογράφος, προκειμένου να μετριάσει τις «προφάσεις» της Ε.Ε. ή να τις αφαιρέσει εντελώς, ενδέχεται να πει στην...Ευρωπαϊκή Ένωση: «Αν οι ενταξιακές συνομιλίες διακοπούν εξαιτίας του Κυπριακού, το οποίο δεν συνδέεται με την ένταξη, τότε η ευθύνη θα βαραίνει την Ευρωπαϊκή Ένωση. Στην περίπτωση αυτή, πρέπει να γνωρίζει η Ε.Ε. ότι θα έχει στα χέρια της ένα άλυτο πρόβλημα. Αυτό της Κύπρου».\nΟ αρθρογράφος, όμως, παραθέτει και την άλλη άποψη στην Άγκυρα. Κάποιοι κύκλοι, γράφει, προβλέπουν ότι προκειμένου να μην οδηγηθούν τα πράγματα στο σημείο αυτό, προτείνουν όπως η Τουρκία εντός του έτους, ανοίξει τα λιμάνια της στα υπό κυπριακή σημαία πλοία. «Αν αληθεύει κάτι τέτοιο, τότε δεν γνωρίζουμε γιατί περιμένουμε ακόμη και δεν ανοίγουμε τα λιμάνια από τώρα», διερωτάται ο Τούρκος αρθρογράφος.\nΕπισημαίνει, σχετικά, ότι εάν η Τουρκία ανοίξει τώρα τα λιμάνια της, θα καταλάβει απροετοίμαστους τους Ελληνοκυπρίους και θα τους στερήσει ένα επιχείρημα κατά της Τουρκίας. Διότι τώρα ποντάρουν σε μια «κυπριακή κρίση» μεταξύ Τουρκίας-Ευρωπαϊκής Ένωσης, αναφέρει.\nΟ αρθρογράφος αναφέρει ότι ο διορισμός του Εγκεμέ Μπακίς, ως νέου διαπραγματευτή με την Ε.Ε., στηρίζεται στην εκτίμηση ότι το 2009 θα είναι κρίσιμο σημείο καμπής στις σχέσεις Τουρκίας-Ε.Ε. Και ακριβώς, λόγω αυτού, η Τουρκία θέλει να στείλει το μήνυμα στην Ευρώπη, ότι το ενδιαφέρον της για ένταξη παραμένει αμείωτο. Θα ακολουθήσουν και άλλα βήματα προς την κατεύθυνση αυτή, τη στιγμή που ο διορισμός του Μπακίς προκάλεσε θετικές αντιδράσεις στην Ε.Ε.\nΜπαν Κι Μουν- Ταλάτ στην Άγκυρα\nΟ Γ. Γ. των Ηνωμένων Εθνών Μπαν Κι Μουν βρίσκεται στην Άγκυρα όπου θα συζητήσει το θέμα της Γάζας, αλλά και το Κυπριακό με τον Τούρκο πρωθυπουργό Ερντογάν.\nΣτην Άγκυρα πήγε χθες και ο κατοχικός ηγέτης Μεχμέτ Αλί Ταλάτ για συνομιλίες με την τουρκική κυβέρνηση, ενόψει και της έναρξης της συζήτησης, στις απευθείας συνομιλίες, του κρίσιμου κεφαλαίου για το περιουσιακό στις 28 Ιανουαρίου. Ο Ταλάτ αναμένεται να λάβει οδηγίες για το χειρισμό του κεφαλαίου, το οποίο θεωρείται ακανθώδες.\nΟ Ταλάτ θα γίνει δεκτός από τον Πρόεδρο Γκιουλ στο Προεδρικό Μέγαρο και θα συμπροεδρεύσει μαζί του σύσκεψης αξιωματούχων της τουρκικής κυβέρνησης και του ψευδοκράτους. Στη συνέχεια, θα γίνει δεκτός από τον πρωθυπουργό Ερντογάν στην επίσημη πρωθυπουργική κατοικία στην Άγκυρα.\nΑνώνυμος 18 Ιανουαρίου 2009 - 10:12 π.μ.\nΠρέπει να παραδεχτούμε ότι είναι καλοί στα παζάρια… Αν καθίσει κάποιος και αναλύσει ψυχρά την κατάσταση και ψάξει λίγο την ιστορία θα δει ότι λύσεις σε περίπτωση κατοχής ξένου εδάφους έχουμε λόγο αδυναμίας να συντηρηθεί η κατοχή είτε γιατί ο αντίπαλος έχει αναπτύξει αποτελεσματική στρατιωτική ισχύ είτε γιατί έχει αναπτύξει πολιτική ισχύ είτε γιατί οικονομικά δεν συμφέρει πλέον η συντήρηση του στρατού κατοχής. Τι απ’ όλα αυτά συμβαίνει στην Κύπρο που θα έδινε στην ελληνοκυπριακή πλευρά την δυνατότητα να διαπραγματευτεί την απομάκρυνση του τουρκικού στρατού; Η απάντηση είναι εύκολη… Τίποτα δεν έχει συμβεί απ’ όλα αυτά. Άρα γιατί να αποσύρει η Τουρκία τον στρατό της; Αυτό βέβαια μόνο οι έλληνες δεν μπορούμε να το καταλάβουμε και μας εκπλήσσουν κάθε φορά οι τούρκοι με τις αντιδράσεις τους.\nΜια είναι η λύση και για την Ελλάδα και για την Κύπρο και για την Ευρωπαϊκή Ένωση. Ας άρουν οι ευρωπαίοι τους περιορισμούς στους εξοπλισμούς της Κύπρου ας δώσουν διαβεβαιώσεις ότι θα έχουμε αμέριστη υποστήριξη σε υλικό σε περίπτωση σύρραξης (βέβαια όλα αυτά δεν θα γίνουν δωρεάν αλλά θα υπάρξουν ανταλλάγματα από εμάς προς τους ευρωπαίους. Στο κάτω, κάτω είναι και θέμα γοήτρου της ίδιας της Ευρώπης αν θέλει ποτέ να πάει πέρα από απλή οικονομική ένωση. Οι τούρκοι σέβονται την ισχύ. Εμείς έχουμε κάθε λόγο να γίνουμε το σιδερένιο χέρι της Ευρώπης έναντι της Τουρκίας στον «ευρωπαϊκό της δρόμο») και από εκεί και μετά ας απεμπλακούμε από αυτές τις ατέρμονες συζητήσεις που δεν οδηγούν πουθενά. Αν οι εξοπλισμοί στην Κύπρο είναι επαρκείς για την ανατροπή της υπάρχουσας κατάστασης οι τούρκοι θα διαπραγματευτούν. Δεν φτάνει η επαρκής ικανότητά μας να τους σταματήσουμε στην γραμμή αντιπαράταξης. Πρέπει να έχουμε ξεκάθαρα την ικανότητα και να τους ανατρέψουμε από τις θέσεις που κατέχουν. Αλλά ταυτόχρονα να έχουμε και διακηρυγμένη πολιτική βούληση να κάνουμε κάτι τέτοιο. Αλλά πώς να διακηρύξεις κάτι τέτοιο όταν σε διακατέχει μονίμως το σύνδρομο του θύματος;\nEl Greco 18 Ιανουαρίου 2009 - 4:25 μ.μ.\nΔεν μας λέει βεβαια ο αρθρογραφος με ποίου την ευθύνη οι συνομιλίες οδηγούνται σε αδιέξοδο, ούτε λόγος για τις άρον άρον "εκλογές" στο ψευδοκράτος που θα γίνουν τον Απρίλιο!


Turtle Point Villas, Kiawah Island: Ενοικιαζόμενα για διακοπές | HomeAway\nTurtle Point Villas: Βρείτε τις καλύτερες επιλογές τουριστική κατοικίας για τις διακοπές σας.\nTurtle Point Villas, Kiawah Island: Πού να μείνετε;\nTurtle Point Villas: Στις καταχωρίσεις των καταλυμάτων μας για το 2019, θα βρείτε 33 διαφορετικά εξοχικά σπίτια. Από 7 Οικίες έως 6 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Turtle Point Villas;\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Turtle Point Villas:\nΙστορική Περιοχή Charleston Historic District: 543 τουριστικά καταλύματα\nΜπορώ να νοικιάσω Οικίες σε Turtle Point Villas;\nΝαι, φυσικά. Η HomeAway προσφέρει 7 Οικίες σε Turtle Point Villas. Άλλοι δημοφιλείς τύποι ενοικιαζόμενων καταλυμάτων σε Turtle Point Villas περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Turtle Point Villas) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 15 τουριστικά καταλύματά μας σε Turtle Point Villas. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Turtle Point Villas;\nΝαι, η HomeAway προσφέρει μια επιλογή 33 διαθέσιμων τουριστικών καταλυμάτων για απευθείας κράτηση online και 20 για άμεση κράτηση κοντά σε Turtle Point Villas. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Turtle Point Villas!\nTurtle Point Villas - Εξερευνήστε προορισμούς στη γύρω περιοχή


Ο ιστορικός σύλλογος «Παρνασσός», με 157 χρόνια ζωής, αναγεννάται και μας θέλει πλάι του - ΕΚΚΛΗΣΙΑ ONLINE\nΔευτέρα, 23 Μαΐου 2022 14:56\nΑρχική » ΕΙΠΑΝ » Ο ιστορικός σύλλογος «Παρνασσός», με 157 χρόνια ζωής, αναγεννάται και μας θέλει πλάι του\nΗταν από τα ανέκδοτα της σχολικής μας παρέας: ένας συμμαθητής που σκόπευε να γίνει σολίστ της κιθάρας ανακοίνωσε με πολύ σπουδαίο ύφος πως θα έδινε ρεσιτάλ στον «Παρνασσό». «Δεν περιμένεις να καλοκαιριάσει λίγο, θα πουντιάσεις εκεί πάνω, τώρα είναι μόνο για σκι», του είπαν οι υπόλοιποι. Και αν αυτό συνέβη πριν από 30 χρόνια, φανταστείτε δυστυχώς το μέγεθος της άγνοιας που υπάρχει σήμερα για τον πιο ιστορικό πολιτιστικό σύλλογο της χώρας που έκλεισε 157 χρόνια ζωής.\nΕίναι τόσο κρίμα αν σκεφτεί κανείς ότι η ίδρυσή του το 1865 έγινε από τέσσερα νεότατα αδέλφια, παιδιά του νομισματολόγου Παύλου Λάμπρου. Στόχος τους ήταν τότε να θεσμοθετήσουν έναν πολιτιστικό σύλλογο που θα επιμόρφωνε και θα ενίσχυε την ιστορική συνείδηση του λαού που μόλις είχε απελευθερωθεί, ώστε να πραγματοποιήσει τη Μεγάλη Ιδέα.\nΕκτοτε ο «Παρνασσός» έγινε το ορόσημο της πολιτιστικής ζωής από κάθε άποψη. Εκεί πραγματοποιήθηκαν οι πρώτες εικαστικές εκθέσεις της Αθήνας, φιλολογικές και αρχαιολογικές διαλέξεις, χοροί, αλλά και έγινε και μια νυχτερινή σχολή για τα άπορα εργαζόμενα παιδιά. Δεν θα ήταν υπερβολή να πει κανείς ότι υπήρξε επί της ουσίας η πρώτη Ακαδημία Γραμμάτων και Τεχνών της Ελλάδας ώσπου ο Πάγκαλος ίδρυσε τον ομώνυμο θεσμό το 1926. Στις σάλες του συναντιούνταν προσωπικότητες του πνεύματος, πολιτικοί, διπλωμάτες, στρατιωτικοί. Σπουδαίες μορφές από το εξωτερικό πέρασαν το κατώφλι για ομιλίες, όπως ο Πιερ ντε Κουμπερτέν ή ο Αρθουρ Εβανς της Κνωσού, αλλά είχε και διάσημα μέλη όπως ο Τσώρτσιλ και ο Κλεμανσό.\nΚαι μετά; Οπως κάθε ιστορικός θεσμός πάλεψε να βρει μια καινούργια θέση στην Ελλάδα που άλλαζε, και ιδιαίτερα από τη μεταπολίτευση και μετά αναζητούσε την ταύτιση με το «νέο» διότι το παλαιό φάνταζε συντηρητικό στα μάτια των ανθρώπων. Σημασία έχει πως τον τελευταίο καιρό γίνεται μια συστηματική προσπάθεια από τον νυν πρόεδρο Βασίλη Κωνσταντινόπουλο του Τμήματος Φιλολογίας του Πανεπιστημίου Πελοποννήσου και τον γενικό γραμματέα Γεράσιμο Φωκά, που έχει υπηρετήσει από διάφορες θέσεις τον ελληνικό τουρισμό και όχι μόνον, να ανανεωθεί ο Παρνασσός προσελκύοντας νέα μέλη αλλά και να αυξήσει την ακτινοβολία του στην ελληνική κοινωνία.\n«Ας το θέσουμε ως εξής», λέει ο κ. Φωκάς που ξενάγησε τη στήλη στο ωραίο κτίριο της πλατείας Καρύτση. «Θέλουμε να βγούμε από το αραχνιασμένο μας καβούκι και για να προχωρήσουμε κάναμε ήδη αρκετές αλλαγές». Η μεγαλύτερη είναι ότι μπορούν πλέον να γραφτούν και γυναίκες στον Σύλλογο, ο οποίος λόγω μιας ερμηνείας του καταστατικού του 1925 επέτρεπε μόνον την ιδιότητα του επίτιμου μέλους. Η πρώτη που ενεγράφη ήδη είναι η ομότιμη καθηγήτρια Λατινικής Φιλολογίας Στέλλα Πριόβολου. Παράλληλα, ο Παρνασσός ανέθεσε σε ορισμένους δραστήριους ανθρώπους της ελληνικής περιφέρειας να πάρουν τον ρόλο του πρεσβευτή και να κάνουν εκδηλώσεις στον τόπο τους υπό την αιγίδα τους.\nΒέβαια, όπως εξηγεί ο κ. Φωκάς, συνεχίζονται και οι διαλέξεις κάθε Τετάρτη στις 6 μ.μ. στο λεγόμενο «Ανοιχτό Πανεπιστήμιο» με μαθήματα ελεύθερης εισόδου και ποικίλη θεματική.\nΣτο πλαίσιο της εξωστρέφειας έχουν αρχίσει και συνεργασίες με πολλούς φορείς από τον 9.84 και την ΕΡΤ ώς την Ολυμπιακή Επιτροπή. Ο Παρνασσός έχει σπουδαία αντικείμενα ως προίκα από το παρελθόν, ανάμεσα σε αυτά τη βιβλιοθήκη του και μια πολύ καλή συλλογή έργων τέχνης που σχηματίστηκε καθώς οι ζωγράφοι που εξέθεταν εκεί άφηναν δημιουργίες τους ως δωρεές. Αυτό που με εντυπωσίασε περισσότερο από όλα ήταν η θαυμάσια αίθουσα εκθέσεων με φυσικό φωτισμό από την οροφή, που είναι ένα κρυφό διαμαντάκι στο κέντρο της πόλης και που δεν το ξέρει κανείς. Τώρα λοιπόν που άλλο ένα ανδρικό κάστρο άνοιξε τις πόρτες του, καλό θα ήταν να συμβάλουμε και εμείς στην αναγέννηση, προτείνω στις φίλες της στήλης! Το ιστορικό «καβούκι» του Παρνασσού περιμένει εν γένει καινούργιους ενοίκους, ανθρώπους που να σέβονται την ιστορία του και όρεξη να κάνουν πράγματα. Και αν όχι εμείς, τότε ποιος;\nΧρυσόστομος: «Δεν υπάρχει πιο όμορφος δρόμος για να συναντήσουμε τον Χριστό, από την Προσευχή»ΙΜ Παναγίας Στάνας Αγράφων\nΕορτή Ανακομιδής των Λειψάνων της Αγίας Θεοδώρας στην Άρτα\nΗ Kυριακή της Ορθοδοξίας στον Ιερό Μητροπολιτικό Ναό του Αγίου Γεωργίου Ιεράπετρας\nΜε κάθε λαμπρότητα και ιεροπρέπεια εορτάσθηκε την Α´ Κυριακή των Νηστειών, 13 Μαρτίου 2022, η αναστήλωση των ιερών εικόνων και η εορτή της Ορθοδοξίας στον Ιερό Μητροπολιτικό Ναό του Αγίου Γεωργίου πόλεως Ιεράπετρας.\nΟ Σεβασμιώτατος Μητροπολίτης Κερκύρας και Παξών κ.Νεκτάριος τίμησε με την παρουσία του, τους πεσόντες Κερκυραίους κατά την Τουρκική εισβολή στη Κύπρο το 1974, σε εκδήλωση μνήμης και τιμής,που πραγματοποιήθηκε στη πόλη της Κέρκυρας.


Χαιρετώ όλους! Πρώτα απ’ όλα, θέλω να ευχαριστήσω τον Κύριο που προετοίμασε για μένα αυτήν τη διαδικτυακή πλατφόρμα. Πολλά από τα θέματα που προξενούν σύγχυση στους αδελφούς και στις αδελφές, έχουν λυθεί μέσω αυτής της πλατφόρμας. Έχω επίσης ωφεληθεί ως οικοδεσπότης και έμαθα πολλά πράγματα που δεν καταλάβαινα πριν από την ανάγνωση της Βίβλου. Ευχαριστώ τον Κύριο γι’ αυτές τις προετοιμασίες. Τώρα, έχω ένα ερώτημα που με έχει προβληματίσει εδώ και αρκετό καιρό. Θα ήθελα να σας ρωτήσω σχετικά μ’ αυτό. Η Βίβλος λέει: «Και ο Λόγος έγεινε σαρξ και κατώκησε μεταξύ ημών, και είδομεν την δόξαν αυτού, δόξαν ως μονογενούς παρά του Πατρός, πλήρης χάριτος και αληθείας» (Ιωάν. 1:14). «Όστις εν μορφή Θεού υπάρχων, δεν ενόμισεν αρπαγήν το να ήναι ίσα με τον Θεόν, αλλ’ εαυτόν εκένωσε λαβών δούλου μορφήν, γενόμενος όμοιος με τους ανθρώπους, και ευρεθείς κατά το σχήμα ως άνθρωπος, εταπείνωσεν εαυτόν γενόμενος υπήκοος μέχρι θανάτου, θανάτου δε σταυρού» (Φιλ. 2:6-8). Όλοι γνωρίζουμε πως την Εποχή του Νόμου, ο Θεός εργάστηκε για να οδηγήσει τον άνθρωπο μέσω του πνεύματος. Αν ίσχυε κάτι τέτοιο, γιατί ο Θεός ενσαρκώθηκε για να επιτελέσει το έργο της λύτρωσης μέσω της σταύρωσης στην Εποχή της Χάριτος; Ποιο είναι το μυστήριο εδώ;\nΕυχαριστώ τον Κύριο. Υπάρχει στ’ αλήθεια ένα μυστήριο σχετικά με την ενσάρκωση του Κυρίου Ιησού για να επιτελέσει το έργο Του, αλλά αυτό που μπορούμε εμείς οι άνθρωποι να συλλάβουμε είναι πολύ περιορισμένο. Πρόσφατα, μάθαμε λίγα σχετικά μ’ αυτή την πλευρά της αλήθειας από ένα βιβλίο. Τώρα, θα θέλαμε να εξερευνήσουμε αυτό το θέμα με σας. Ας συζητήσουμε αυτή την ερώτηση εξερευνώντας τα τρία σημεία που ακολουθούν:\nΠρώτα, ο Κύριος Ιησούς ενσαρκώθηκε για να ελευθερώσει την ανθρωπότητα\nΑπό τις Βιβλικές καταγραφές γνωρίζουμε τα ακόλουθα: Μέχρι το τέλος της Εποχής του Νόμου, η διαφθορά των ανθρώπων είχε αυξηθεί και δεν ήταν σε θέση να υπακούν τον νόμο. Καθένας βρισκόταν κάτω από τον συνεχή κίνδυνο να καταδικαστεί από τον νόμο σε θάνατο επειδή τον παρέβη. Για χάρη της επιβίωσης της ανθρωπότητας, κατά τη διάρκεια της Εποχής της Χάριτος, η πρώτη ενσάρκωση του Θεού καρφώθηκε στον σταυρό ως προσφορά περί αμαρτίας, αναλαμβάνοντας όλες τις αμαρτίες των ανθρώπων. Το μόνο που έχουμε να κάνουμε είναι να προσευχηθούμε στον Θεό, να εξομολογηθούμε και να μετανοήσουμε όταν διαπράττουμε αμαρτίες. Αν το κάνουμε, θα συγχωρέσει τις αμαρτίες μας κι έτσι, μπορούμε να έρθουμε ενώπιόν Του και να λάβουμε τις αδιάκοπες ευλογίες Του και την οδηγία Του. Τέτοια έκβαση είναι δυνατή μόνο μέσω του έργου του ενσαρκωμένου Θεού. Ο Θεός είναι το Πνεύμα και δεν ήταν δυνατό για το Πνεύμα του Θεού να σταυρωθεί. Μόνο αν ενσαρκωνόταν ο Θεός ως άνθρωπος θα μπορούσε να ελευθερώσει τον άνθρωπο από την αμαρτία μέσω της σταύρωσής Του. Αυτός ήταν ο μόνος τρόπος με τον οποίον θα μπορούσε ο άνθρωπος να λάβει τη σωτηρία Του. Από αυτό βλέπουμε, πως η ενσάρκωση του Κυρίου Ιησού ήταν απολύτως για χάρη της λύτρωσης της ανθρωπότητας. Ακριβώς όπως αναφέρουν τα λόγια του Θεού: «Για τον ίδιο λόγο, κατά τη διάρκεια της πρώτης ενσάρκωσης, μόνο η σάρκα του ενσαρκωμένου Θεού μπορούσε να λυτρώσει τον άνθρωπο μέσω της σταύρωσής Του, ενώ θα ήταν αδύνατο να σταυρωθεί το Πνεύμα του Θεού ως προσφορά περί αμαρτίας για τον άνθρωπο. Ο Θεός μπορούσε να ενσαρκωθεί απευθείας για να λειτουργήσει ως προσφορά περί αμαρτίας για τον άνθρωπο, αλλά ο άνθρωπος δεν μπορούσε να ανέλθει απευθείας στον ουρανό για να πάρει την προσφορά περί αμαρτίας που είχε προετοιμάσει γι’ αυτόν ο Θεός. Ως εκ τούτου, η μόνη περίπτωση θα ήταν ο Θεός να πηγαινοέρθει λίγες φορές μεταξύ ουρανού και γης, και ο άνθρωπος να μην ανέλθει στον ουρανό για να λάβει αυτήν τη σωτηρία, διότι ο άνθρωπος είχε πέσει και, επιπλέον, απλώς δεν μπορούσε να ανέλθει στον ουρανό, πόσο μάλλον δε, μπορούσε να λάβει την προσφορά περί αμαρτίας. Συνεπώς, ήταν απαραίτητο να έλθει ο Ιησούς ανάμεσα στους ανθρώπους και να επιτελέσει προσωπικά το έργο που απλώς δεν μπορούσε να πραγματοποιηθεί από τον άνθρωπο».\nΔεύτερο, ο Κύριος Ιησούς ενσαρκώθηκε για να επιτελέσει το έργο Του, έτσι ώστε να επιτρέψει στον άνθρωπο να κατανοήσει καλύτερα το θέλημα του Θεού, και για να μας δώσει άμεση θρέψη ζωής\nΟ καθένας που έχει διαβάσει την Βίβλο γνωρίζει πως, μέσω των λόγων Του, ο ενσαρκωμένος Κύριος Ιησούς εξέφρασε τις απαιτήσεις Του για τον άνθρωπο χρησιμοποιώντας ανθρώπινη γλώσσα. Για παράδειγμα, χρησιμοποίησε πολλές μεταφορές έτσι ώστε να καταλάβουν οι ακόλουθοί Του το θέλημά Του πιο ξεκάθαρα. Τα λόγια του Θεού λένε: «Το καλύτερο πράγμα σχετικά με το έργο της ενσάρκωσής Του, είναι ότι μπορεί να αφήνει ακριβή λόγια και προτροπές και το ακριβές θέλημά Του για την ανθρωπότητα σε όσους Tον ακολουθούν, έτσι ώστε οι ακόλουθοί Του να μπορούν να μεταφέρουν με μεγαλύτερη ακρίβεια και πιο συγκεκριμένα όλο το έργο της ενσάρκωσής Του και το θέλημά Του για όλη την ανθρωπότητα σε εκείνους που αποδέχονται αυτή την οδό. Μόνο το έργο του ενσαρκωμένου Θεού μεταξύ των ανθρώπων επιτυγχάνει πραγματικά το γεγονός ότι ο Θεός υπάρχει και ζει μαζί με τον άνθρωπο. Μόνο αυτό το έργο εκπληρώνει την επιθυμία του ανθρώπου να δει το πρόσωπο του Θεού, να γίνει μάρτυρας του έργου του Θεού και να ακούσει τον προσωπικό λόγο του Θεού». Από τα λόγια του Θεού μπορούμε να δούμε πως όταν ο Θεός ενσαρκώνεται για να σώσει τη διεφθαρμένη ανθρωπότητα, είναι σε θέση να χρησιμοποιήσει τη δική μας γλώσσα, των ανθρώπων, για εκφράσει με σαφήνεια τις απαιτήσεις Του, το θέλημά Του, τη διάθεσή Του και όλα όσα έχει και είναι. Με αυτόν τον τρόπο, χωρίς να χρειάζεται να ψάχνουμε, μπορούμε να καταλάβουμε το θέλημά Του ξεκάθαρα, να γνωρίζουμε τις απαιτήσεις Του και να ξέρουμε τον τρόπο με τον οποίο θα πρέπει να ενεργούμε. Επίσης έτσι, θα μπορούμε να αποκτήσουμε πρακτική κατανόηση και γνώση γι’ Αυτόν. Κατά την περίοδο που ο Κύριος Ιησούς εργάστηκε ενσαρκωμένος, εξέφρασε τον τρόπο με τα λόγια Του: «Μετανοείτε· διότι επλησίασεν η βασιλεία των ουρανών». Είχε όλα τα είδη απαιτήσεων για τον άνθρωπο, όπως να αγαπάνε τον Θεό με όλη την καρδιά τους, με όλη την ψυχή τους, με όλη τη διάνοιά τους, και με όλη τη δύναμή τους, να αγαπάνε τον γείτονά τους σαν τον εαυτό τους, να αγαπάνε τους εχθρούς τους, και ούτω καθεξής. Η επόμενη ιστορία καταγράφηκε στην Βίβλο. Όταν ο αδελφός του Πέτρου αμάρτησε εναντίον του, δεν ήξερε πόσες φορές θα έπρεπε να συγχωρέσει τον αδελφό του. Έτσι, ρώτησε τον Κύριο Ιησού σχετικά μ’ αυτό το θέμα και ο Κύριος του έδωσε μια ξεκάθαρη απάντηση (δες Ματθαίος 18:21-22). Από αυτό βλέπουμε πως η ενσάρκωση του Θεού μπορεί να θρέψει και να στηρίξει τον άνθρωπο όποτε και οπουδήποτε πηγαίνει, και μ’ αυτόν τον τρόπο θρέφει άμεσα και πρακτικά τον άνθρωπο. Σε αντιπαράθεση, το έργο του Πνεύματος δεν μπορεί να επιτύχει το ίδιο αποτέλεσμα. Συνεπώς, το Πνεύμα πρέπει να ενσαρκωθεί έτσι ώστε να μπορεί ο Θεός να μιλήσει με μας πρόσωπο με πρόσωπο. Μ’ αυτόν τον τρόπο, είμαστε σε θέση να ακούσουμε και να καταλάβουμε τις απαιτήσεις του Θεού και να συμπεριφερόμαστε σωστά, σύμφωνα με αυτό που αρέσει στον Θεό.\nΤρίτο, ο σκοπός του έργου του Κυρίου Ιησού ήταν να αποκαλύψει την ανθρωπότητα και να διαχωρίσει κάθε είδος ατόμου\nΤο έργο του Θεού είναι πραγματικό. Μόνο μέσω της ενσάρκωσης του Κυρίου Ιησού ως ένας συνηθισμένος άνθρωπος, θα μπορούσε να αποκαλυφθεί πλήρως η διαφθορά του ανθρώπου. Αυτός είναι ο μόνος τρόπος με τον οποίο μπορούν να αποκαλυφθούν οι αληθινοί πιστοί, οι αναληθείς πιστοί και οι υποκριτικοί Φαρισαίοι. Όταν ο Κύριος Ιησούς ενσαρκώθηκε και ήρθε για να επιτελέσει το έργο Του, αυτοί που αναζητούσαν την αλήθεια, όπως ο Πέτρος, ο Ιωάννης, ο Ματθαίος και ο Ναθαναήλ, αναγνώρισαν ότι ήταν ο υπεσχημένος Μεσσίας. Το αναγνώρισαν αυτό, όταν είδαν ότι τα λόγια και το έργο του Κυρίου Ιησού ήταν γεμάτα από εξουσία και δύναμη. Ως αποτέλεσμα, ακολούθησαν τον Ιησού Χριστό και έλαβαν την σωτηρία Του. Αντίθετα, οι Ιουδαίοι Φαρισαίοι, παρόλο που άκουσαν τα κηρύγματα του Κυρίου Ιησού, εξακολουθούσαν να μην γνωρίζουν πως οι ομιλίες του Κυρίου Ιησού ήταν η φωνή του Θεού. Νόμιζαν πως ήταν ο γιός ενός ξυλουργού χωρίς δύναμη ή ανάστημα. Έτσι, Τον καταδίκασαν αναίσχυντα και Του αντιστάθηκαν χωρίς τον παραμικρό σεβασμό. Στο τέλος διέπραξαν την μεγαλύτερη αμαρτία καρφώνοντας τον Κύριο Ιησού στον σταυρό. Ο Κύριος Ιησούς είπε κάποτε: «Τα πρόβατα τα εμά ακούουσι την φωνήν μου, και εγώ γνωρίζω αυτά, και με ακολουθούσι» (Ιωάν. 10:27). Από αυτό βλέπουμε πως όποιος πιστεύει ειλικρινά στον Θεό και πεινά για την αλήθεια, μόλις ακούσει τη φωνή του Θεού, θα έρθει στο φως και θα επιστρέψει ενώπιον του Θεού. Ενώ όλοι αυτοί που είναι αλαζόνες, που δεν γνωρίζουν τη φωνή του Θεού και απαρνούνται τον λόγο του Θεού, θα αποκαλυφθούν και θα εξαλειφθούν.\nΜου Ζεν: Ευχαριστώ τον Θεό! Μέσω της συναναστροφής σου, κατάλαβα ότι ο Κύριος Ιησούς ενσαρκωμένος επιτελώντας το έργο Του έχει μια βαθιά και σοβαρή σημασία που δεν μπορεί να αντικατασταθεί από το έργο του Πνεύματος. Ο Κύριος Ιησούς ενσαρκωμένος ήταν σε θέση να αλληλεπιδράσει με τον άνθρωπο, να του μιλήσει και να τον εφοδιάσει με την αλήθεια και τη ζωή σύμφωνα με τις πρακτικές δυσκολίες και ανάγκες των ανθρώπων. Έτσι, μπορούμε να καταλάβουμε τις απαιτήσεις του Θεού ξεκάθαρα και να ενεργήσουμε σύμφωνα με τα λόγια του Κυρίου Ιησού έτσι ώστε να είμαστε σε σύμπνοια με τον Θεό. Εν τω μεταξύ, όταν ο Κύριος Ιησούς ενσαρκώθηκε για να επιτελέσει το έργο Του, αποκάλυψε και εξάλειψε όλους τους ψευδείς πιστούς που έφαγαν καρβέλια ψωμί και χόρτασαν και οι οποίοι αντιστάθηκαν και καταδίκασαν το έργο της ενσάρκωσής Του. Αυτό αποκαλύπτει τη δίκαιη διάθεση του Θεού. Όλη η δόξα ανήκει στον Θεό!\nΑπό όταν πίστεψα στον Θεό, έχω μπερδευτεί σχετικά με το όνομα του Θεού. Η Παλαιά Διαθήκη αναφέρει: «Ιεχωβά θέλει είσθαι το όνομά μου εις τον αιώνα κα…\nΌταν ο Κύριος Ιησούς επιτέλεσε το έργο Του, είπε πολλά λόγια στους ανθρώπους εκείνης της εποχής. Ορισμένα από αυτά είναι πολύ σαφή. Για παράδειγμα, ο …


Τι σημαίνει IR-Cut στις υπέρυθρες κάμερες ασφαλείας ? :: Apollo Προϊόντα & Υπηρεσίες Ασφαλείας\nΑρχικη Σελιδα > Τι σημαίνει IR-Cut στις υπέρυθρες κάμερες ασφαλείας ?\nΗ τεχνολογία IR-Cut χρησιμοποιείται σε πολλούς τομείς , κυρίως όμως στις κάμερες ασφαλείας.\nΚάμερα ασφαλείας με IR-Cut είναι η κάμερα ασφαλείας η οποία διαθέτει ένα ενσωματωμένο φίλτρο IR-CUT ώστε η κάμερα να παρέχει πιστή αναπαραγωγή εικόνας με χρώματα υψηλής ποιότητας κατά τη διάρκεια ημέρας και νύχτας. Η λειτουργία του IR-cut στη κάμερα ασφαλείας υπάρχει με σκοπό τη διόρθωση των παραμορφώσεων και πιο συγκεκριμένα τη στρέβλωση των χρωμάτων, ενώ διατηρεί χαμηλή ευαισθησία στο φως της νύχτας.\nΘεωρητικά η λειτουργία του IR-Cut:\nΣτη κάμερα ασφαλείας χρησιμοποιείται φίλτρο IR Cut\nΥπάρχουν πολλά κύματα φωτός στη φύση, τα ανθρώπινα μάτια μπορούν να δουν τα κύματα φωτός το μήκος των οποίων είναι μεταξύ 320 nm-760nm, αν το μήκος κύματος είναι παραπάνω από 320nm-760nm, το ανθρώπινο μάτι δε μπορεί να δει, για παράδειγμα: υπέρυθρο, υπεριώδης ακτίνες (UV).\nΌταν η κάμερα ασφαλείας λειτουργεί τη μέρα, οι άνθρωποι θέλουν να έχουν ακριβείς έγχρωμες εικόνες, το ενσωματωμένο φίλτρο IR-cut θα μπλοκάρει το υπέρυθρο φως (από έξω), έτσι το υπέρυθρο φως δεν θα μπει στον αισθητήρα εικόνας (CMOS/CCD). Αν την ημέρα εισέλθει φως στον αισθητήρα εικόνας, τότε θα επηρεαστεί η αναπαραγωγή των χρωμάτων.\nΌταν η κάμερα ασφαλείας λειτουργεί τη νύχτα (ή χωρίς αρκετό φως), το ενσωματωμένο φίλτρο IR--cut θα επιτρέψει στο υπέρυθρο φως (ή σε όλα τα είδη φωτός) να φθάσουν στον αισθητήρα εικόνας (CMOS/CCD), έτσι ώστε ο αισθητήρας εικόνας να μπορεί να απορροφήσει επαρκή φωτισμό. Έτσι όταν η κάμερα ασφαλείας λειτουργεί το βράδυ θα έχει αυξημένη ευαισθησία στο φως.


Εξωγήινος ξανά - motornews.gr\nΟ Valentino Rossi θέλει να μπει σφήνα ανάμεσα στους πρώτους φέτος, μπορεί όμως;\nΟ περασμένος χειμώνας, ο πρώτος που βρήκε ξανά τον Valentino Rossi να οδηγεί την αγαπημένη του Yamaha M1, είχε δείξει τα σημάδια του από νωρίς. Φέτος τα πράγματα έχουν πάει καλύτερα για τον Vale ο οποίος σαν να βρήκε πάλι τον τρόπο να οδηγήσει σωστά τη μοτοσικλέτα που του χάρισε 4 τίτλους. Φαίνεται πως η Ducati του έκανε πολύ κακό…\nΣε Sepang και Philip Island ο Rossi έλυσε τα προβλήματα που είχε στην είσοδο της στροφής, ήταν σε θέση να φρενάρει πιο δυνατά, πιο βαθειά και να μπορέσει ταυτόχρονα να εκμεταλλευτεί το πλεονέκτημα της Μ1 που είναι η ταχύτητα μέσα στη στροφή. Δύο πράγματα που τον βοήθησαν ήταν σε πρώτη φάση τα νέα ελαστικά της Bridgestone και σε δεύτερη φάση ο προσανατολισμός της Yamaha σε αυτήν την κατεύθυνση. Οι Ιάπωνες ήθελαν διακαώς φέτος να πλησιάσουν όσο περισσότερο μπορούν τη Honda στον τομέα του φρεναρίσματος. Οι αναβάτες της Honda πέρυσι ήταν σε θέση να φρενάρουν δυνατά και βαθειά μέσα στη στροφή κάτι που τους έδινε πλεονέκτημα. Η Yamaha λοιπόν ήθελε να κάνει πιο σταθερή την M1 σε αυτόν τον τομέα, κάτι που φαίνεται πως το κατάφερε εν μέρει και αυτό άρεσε στον «Γιατρό». Πάντα το δυνατό σημείο του Ιταλού ήταν το φρενάρισμα και έχοντας στα χέρια του μια μοτοσικλέτα που μπορεί να φρενάρει όπως θέλει οι χρόνοι είναι φυσιολογικό να έρχονται.\nΟ Rossi προσεγγίζει τη φετινή σεζόν με περισσότερη αισιοδοξία, αυτό άλλωστε μαρτυρούν και οι δηλώσεις του: «Πέρυσι είχα πολλά προβλήματα, αλλά φέτος αισθάνομαι καλύτερα με τη μοτοσικλέτα και μπορώ να οδηγήσω πιο κοντά στο όριο», είπε ο Vale στο Philip Island με το χαμόγελο να διαγράφεται ξανά στο πρόσωπό του.\nΘα μπορέσει ο Ιταλός να «ενοχλήσει» τους 3 κορυφαίους αναβάτες της κατηγορίας; Αυτό το ερώτημα θα πρέπει να περιμένουμε λίγο για να το απαντήσουμε – το Κατάρ δεν θα είναι δείγμα κατά τη γνώμη μου. Το βέβαιο είναι πάντως πως αν ο Ιταλός δεν καταφέρει και φέτος να είναι στο βάθρο τότε το καλοκαίρι αναμένεται να έχουμε σοβαρές ανακοινώσεις… ίσως και ανακοινώσεις αποχώρησης του 9 φορές πρωταθλητή.


Η «τρούφα» της Κρήτης! - Viannitika.gr\nΔεν έσκαβαν το χώμα για να το βρουν όπως την τρούφα, γιατί φύτρωνε στην επιφάνεια του εδάφους.\nΤα μανιτάρια αυτά, για αυτό το λόγο τα λέγανε και «καϊλόφουσκες», ή «φουσκαμανίτες», «νταμπαρόφουσκες», και διάφορα άλλα τοπικά ονόματα ανάλογα το χωριό.\nΌταν τα μανιτάρια οι φουσκίτες ήταν ακόμα μικρά, ήταν άσπρα και στρογγυλά, σε αυτήν την κατάσταση τα μάζευαν οι άνθρωποι της υπαίθρου, όταν είχαν σκοπό να τα μαγειρέψουν.\nΑπό την άλλη όμως, το μανιτάρι αυτό όταν το έπιανε ο ήλιος, το δέρμα του σκούρυνε, γινόταν καφετί και πιο σκληρό.\nΗ ψίχα μέσα του μανιταριού, από λίγο πράσινη γινόταν κίτρινη προς καφετιά σκόνη. Η σκόνη αυτή ήταν θαυματουργή σε περιπτώσεις διαφόρων τραυματισμών αλλά και εγκαυμάτων!\nΑκριβώς για τον λόγο αυτό ήταν γνωστός ο φουσκιτης σε όλους στα Κρητικά αγροτοχώρια.\nΟι άνθρωποι τότε φρόντιζαν στο «φαρμακείο» τους στο σπίτι, να έχουν φυλάξει καλού κακού και μερικές μπαλίτσες από καϊλόφουσκες, για επιπάσεις σκόνης, σε τυχόν πληγές ή εγκαύματα!\nΣτην περίπτωση εδώ του φουσκίτη, δεν έχουμε εκτόξευση υγρού μαζί μα τα σπόρια, αλλά συσσώρευση αερίων, και έτσι η εσωτερική πίεση που δημιουργείται από τον ήλιο, κάνει τα εσωτερικά αέρια να εκτονώνονται, και να φεύγουν από μια τρύπα στο επάνω μέρος του, και όχι στο σημείο της ρίζας. Έτσι αυτόματα δημιουργείται μια τρύπα, και η τρύπα αυτή πλέον θα παραμένει όσο υπάρχει το μανιτάρι, και φυσικά όλα τα ώριμα μανιτάρια θα την έχουν!\nΤα παιδιά κάποτε που πήγαιναν στην εξοχή, τους άρεσε να πιάνουν τα μανιτάρια αυτά με τα δύο τους δάχτυλα και να τα πιέζουν μερικές φορές, για να κάνουν χάζι, βλέποντας από την τρύπα τους, καθώς έβγαινε αυτή η σκόνη έξω! Έτσι κατά κάποιον τρόπο το είχαν δει αυτό και σαν παιγνίδι, αν όμως είχαν και πληγή έβαζαν στο σημείο! Τα παιδιά που ήταν γνώστες του μανιταριού, φυσικά τα μάζευαν σαν νεαρά λευκού χρώματος, για να τους τα μαγειρέψει αργά η μητέρα τους στο σπίτι. Πολλά παιδιά τα μάζευαν και σαν καϊλόφουσκες, και τα πήγαιναν σπίτι και τα φύλαγαν σε κάποιο ποτήρι, έτσι να υπάρχουν για παν ενδεχόμενο, αφού τα ίδια πάθαιναν συχνά εγκαύματα και τραυματισμούς! Έτσι η μόνη λύση τότε ήταν ο φουσκίτης, και αν δεν είχαν, πήγαιναν και έβρισκαν στην εξοχή, και έκαναν επίπαση στο καμένο δέρμα, ή επάνω στις πληγές τους.\nΟ κύριος Μύρωνας Μαραγκάκης από την Γαλιά που ασχολήθηκε χρόνια με τη κρητική λαογραφία, εξιστόρησε ένα περιστατικό, όπου του είχε συμβεί κάποτε στην Αθήνα. Είχε πάθει ένα είδος γάγγραινας στο χέρι του από καταπλάκωση βαρέως αντικειμένου. Η πληγή δεν έλεγε να κλείσει, και συνεχώς πετούσε ένα κρεάτωμα, για το οποίο πήγαινε και ξαναπήγαινε στον γιατρό του και του το αφαιρούσε. Ο κος Μύρος θυμήθηκε τότε, ότι είχε φυλάξει κάποιους φουσκίτες στο σπίτι του, και είπε να βάλει στην επίμονη πληγή, έτσι για δοκιμή! Με έκπληξη διαπίστωσε, πως η πληγή γιατρεύτηκε τελείως και μάλιστα σύντομα!\nΔεν είναι δυνατόν! Του έλεγε, να μην μπορεί να σε κάνει καλά η επιστήμη, και να σε κάνει καλά ένα τόσο δα μικρό μανιτάρι! Μετά όμως από κάποια σκέψη, ο γιατρός έδωσε την σωστή απάντηση για την περίπτωση, ότι η μούχλα του μανιταριού,είναι και αυτή πενικιλίνη, όπως και εκείνη εκείνη του ψωμιού που ανακάλυψε ο Φλέμιγκ!\nΆλλο ένα θαυματουργό λοιπόν φάρμακο, που οι Κρητικοί κρατάνε από την αρχαιότητα, ίσως και από τις ιατρικές του Ιπποκράτη, και θεωρήσαμε καλώς να κάνουμε μνεία και για τον φουσκίτη, γυρνώντας κάποια χρόνια στο παρελθόν. Όχι γιατί ο θεωρούμε τόσο σημαντικό και σπουδαίο σήμερα, όσο να μην ξεχαστεί αυτό το συμπαθές μανιτάρι και τις παλιές συνήθειες από τους παλιούς, αλλά να το μάθουν και οι νεώτεροι.


Διαφωνεί τώρα με το λουκέτο στο 8ο Δημοτικό Σχολείο η πρόεδρος των γονέων Μαρία Κουρδουσά (ΒΙΝΤΕΟ) - LesvosNews.gr\n9 Οκτωβρίου 2016 11 Οκτωβρίου 2016 Lesvosnews.gr\n«Διαφωνώ με όλα όσα έγιναν. Οι αρχές μου και ο τρόπος που μεγαλώνω τα παιδιά μου απέχουν από το κλείσιμο του σχολείου. Ως γονιός πιστεύω ότι η θέση του κάθε παιδιού είναι στο σχολειό,» δήλωσε η πρόεδρος του Συλλόγου Γονέων και Κηδεμόνων του 8ου Δημοτικού Σχολείου Μυτιλήνης, Μαρία Κουρδουσά, στην ΕΡΑ Αιγαίου.\nΗ Μαρία Κουρδουσά μίλησε επίσης για “ανεξέλεγκτη αντίδραση ορισμένων γονιών”.\nΣτην κάμερα του LesvosNews.gr όμως που είναι αδιάψευστος μάρτυρας, δήλωσε ότι “…λογικά θα μπει λουκέτο στο σχολείο, έχουμε αποφασίσει όλοι οι γονείς ομόφωνα να ΒΑΛΟΥΜΕ λουκέτο στο σχολείο… Κανένας δεν θα φέρει τα παιδιά του μέχρι να λυθεί το θέμα”.\nΆρα και δική της απόφαση…\nΓιατί λοιπόν τώρα διαχωρίζει τη θέση της από τους υπόλοιπος γονείς;\nΔείτε τι δήλωσε στην κάμερα του LesvosNews.gr\nΔΙΑΒΑΣΤΕ ΤΟ ΑΡΘΡΟ ΑΠΟ ΤΟ era-aegean.gr\n“Η πρόεδρος του Συλλόγου Γονέων και Κηδεμόνων του 8ου Δημοτικού Σχολείου Μυτιλήνης Μαρία Κουρδουσά, δήλωσε σε συνέντευξή της στην ΕΡΑ Αιγαίου, ότι διαφωνεί με όλα όσα έγιναν στο σχολείο και το λουκέτο που έβαλε ένας γονιός.\nΗ κυρία Κουρδουσά διαχώρισε ανοιχτά τη θέση της για την απόφαση ορισμένων γονέων να κλειδώσουν με λουκέτο την εξώπορτα του 8ου Δημοτικού. Για τα γεγονότα, η κυρία Κουρδουσά τόνισε: «Προσπάθησα από την αρχή να πείσω τους υπόλοιπους γονείς ότι πρέπει να περιμένουμε την ενημέρωση για το ζήτημα. Δυστυχώς η ανεξέλεγκτη αντίδραση ορισμένων δεν μου άφησε περιθώριο για καμία άλλη ενέργεια. Νιώθω ότι ντροπή για τις εικόνες που κυκλοφόρησαν από το σχολείο μας στο οποίο φοιτούν ήδη δεκάδες παιδιά μεταναστών και στο σύνολό τους οι γονείς είναι άνθρωποι οικογενειάρχες και ανεκτικοί. Μεγαλώνω τα παιδιά μου με τις αξίες του σεβασμού, της αλληλεγγύης, και της αγάπης για το συνάνθρωπο. Μπορώ να δικαιολογήσω το φόβο ορισμένων γονέων, αλλά η θέση των προσφυγόπουλων είναι μέσα στα παιδιά γιατί πάνω απ΄όλα είναι παιδιά και μάλιστα προέρχονται από δύσκολες καταστάσεις.\nΚαλώ όλους τους γονείς να σκεφτούν πως σε αυτό το σχολειό κάποτε φοίτησαν οι παππούδες μας, οι οποίοι ήταν πρόσφυγες από τη Μικρά Ασία, και να πράξουν το χρέος τους να βοηθήσουν αυτά τα παιδιά. Θα είναι το καλύτερο μάθημα που θα πάρουν τα παιδιά μας από τα σχολειά.»


Μπάμπης Παπαδημητρίου - Πλημμύρες σε Γερμανία: Είναι τιμωρία από τον Θεό | Reader\nΜπάμπης Παπαδημητρίου - Πλημμύρες σε Γερμανία: Είναι τιμωρία από τον Θεό\nΟ βουλευτής της Νέας Δημοκρατίας ωβλέπει «Τιμωρία από τον Θεό» πίσω από την καταστροφή στη Γερμανία που έχει στοιχίσει την ζωή μέχρι στιγμής σε τουλάχιστον 133 άτομα\nΟ Μπάμπης Παπαδημητρίου στο Βήμα της Βουλής (Πηγή: Eurokinissi)\nΜια δήλωση που προκάλεσε αντιδράσεις έκανε ο βουλευτής της Νέας Δημοκρατίας Μπάμπης Παπαδημητρίου, σχολιάζοντας τις φονικές πλημμύρες στη Γερμανία, με 133 νεκρούς και 1.500 αγνοούμενους.\nΕιδικότερα, ο βουλευτής της Νέας Δημοκρατίας, σε συνέντευξή του στο ραδιόφωνο του ΣΚΑΪ δήλωσε ότι, η μεγαλύτερη καταστροφή που έχει δει η ευρωπαϊκή χώρα μετά τον Β’ Παγκόσμιο Πόλεμο, είναι «τιμωρία από τον Θεό».\nΣυγκεκριμένα, ο Μπάμπης Παπαδημητρίου ανέφερε τα εξής: «Στεναχωριέμαι ειλικρινώς για τους ανθρώπους που τους έχει βρει αυτό το κακό με τις πλημμύρες και όλα αυτά στη Γερμανία και το Βέλγιο. Όμως, είναι μία τιμωρία από τον Θεό κυριολεκτικώς, σε κάποιους οι οποίοι μας κούναγαν το δάχτυλο και μας έδειχναν σαν τριτοκοσμική χώρα. Μας λέγανε κάποιοι ότι δεν είστε προσεκτικοί, δεν κοιτάτε τις υποδομές σας».\nΗ επίμαχη δήλωση μετά το 29.00 του παρακάτω ηχητικού:\nΤουλάχιστον 133 νεκροί και πάνω από 1.500 αγνοούμενοι\nΗ δυτική Γερμανία επλήγη σφοδρότερα από τις πλημμύρες και θρηνεί τουλάχιστον 100 νεκρούς. Μεταξύ αυτών είναι και 12 τρόφιμοι ενός ιδρύματος για άτομα με ειδικές ανάγκες, που δεν πρόλαβαν να φύγουν όταν πλημμύρισε το κτήριο, κατά τη διάρκεια της νύχτας.\n«Δεν έχω ξαναδεί τον Ρήνο έτσι. Είναι πιθανόν τα νερά να είναι στην τριπλάσια ποσότητα απ' ότι συνήθως. Η ορμή του ποταμού είναι μεγάλη, το ίδιο ισχύει και με τους παραποτάμους. Η κατάσταση είναι τραγική και γνωρίζω ότι εδώ κοντά μου υπάρχουν τουλάχιστον 50 νεκροί», ανέφερε στο Reader.gr ο Παναγιώτης Ευθυμιάδης, Έλληνας εστιάτορας που κατοικεί στην περιοχή Μπαντ Νόιεναρ-Αρβάιλερ. «Μας έχουν πει να μην χρησιμοποιούμε καθόλου το νερό, ούτε να το πίνουμε, ούτε να κάνουμε μπάνιο με αυτό, καθώς έχει μολυνθεί» είπε επίσης ο κ. Ευθυμιάδης. «Πάθαμε βιβλική καταστροφή μέσα σε δύο ώρες», δηλώνει στο OPEN Ελληνίδα που κατοικεί στη Γερμανία.\n«Ζούμε πάνω από 20 χρόνια εδώ και δεν έχουμε βιώσει ποτέ κάτι παρόμοιο, είναι σαν να βρισκόμαστε σε πόλεμο», σχολίασε ο 65χρονος Χανς-Ντίτερ Φράνκεν, ένας κάτοικος του Σουλντ, ενός χωριού στη Ρηνανία-Παλατινάτο, το οποίο σχεδόν ισοπεδώθηκε. Τα θύματα ενδέχεται να αυξηθούν: «Όσο αντλούμε τα νερά και αδειάζουμε τα υπόγεια, βρίσκουμε πτώματα ανθρώπων. Δεν μπορώ να πω ποιος θα είναι ο τελικός απολογισμός», είπε ο Ρότζερ Λέβεντς, ο υπουργός Εσωτερικών της Ρηνανίας-Παλατινάτου, της μίας από τις δύο περιοχές που χτυπήθηκαν από τη θεομηνία, μαζί με τη γειτονική Βόρεια Ρηνανία-Βεστφαλία.\nΠερίπου χίλιοι στρατιώτες κινητοποιήθηκαν για να βοηθήσουν στις επιχειρήσεις έρευνας και διάσωσης, αλλά και στην απομάκρυνση των μπάζων. Πλέον, θα ξεκινήσει και η αποκατάσταση των ζημιών: τα δίκτυα φυσικού αερίου και τηλεφώνου αχρηστεύτηκαν σε πολλές περιοχές και εκατοντάδες άνθρωποι έμειναν άστεγοι. Θετική εξέλιξη είναι το γεγονός ότι οι βροχές σταμάτησαν και πλέον η στάθμη του νερού στους ποταμούς άρχισε να υποχωρεί.\nΠρο των πυλών η αξιολόγηση των εκπαιδευτικών - Κατατέθηκε στη Βουλή το νομοσχέδιο του υπουργείου Παιδείας\n#Μπάμπης Παπαδημητρίου #Νέα Δημοκρατία #πλημμύρες #Γερμανία